title: Hantin kieli

text:
"Vuonna 2000 hyväksytty hantin kirjaimisto"
Hantiksi ilmestyy äidinkielen oppikirjoja, kansanperinnekokoelmia sekä jonkin verran alkuperäistä kaunokirjallisuutta. Aikaisemmin julkaistiin myös käännöskirjallisuutta. Kouluissa kieltä opetetaan aineena. Opettajia koulutetaan Hanti-Mansijskin ja Salehardin opettajaopistoissa sekä Herzenin pedagogisessa yliopistossa Pietarissa. Hanty-Mansijskissa ilmestyy hantinkielinen viikkolehti "Hănty jasaŋ" ja Salehardissa vuonna 2001 perustettu "Luŋh Avt". Kieltä käytetään myös Hanti-Mansian ja Jamalin Nenetsian radiossa ja televisiossa.


title: Hantin kieli

text: Melko suuresta puhujamäärästään huolimatta hantia voidaan pitää vakavasti uhanalaisena kielenä. Sitä käyttävät lähinnä vanhemmat sukupolvet, eikä se useinkaan välity lapsille. Kieltä uhkaa myös öljy- ja kaasuteollisuuden aiheuttama ympäristön saastuminen, perinteisten elinkeinojen kuihtuminen sekä hantien muutto kaupunkeihin. Monet hantiryhmät ovat lähes kokonaan venäläistyneet.


title: Mansin kieli

text: Mansin kieli (aikaisempi nimitys "voguli"; mansiksi мāньси лāтыӈ, "mānsi lātyŋ") on Venäjällä Luoteis-Siperiassa asuvien mansien puhuma uralilaisten kielten suomalais-ugrilaiseen haaraan kuuluva kieli.


title: Mansin kieli

text: Mansit asuvat Obin sivujokien varsilla Hanti-Mansian autonomisen piirikunnan länsiosassa sekä osittain Jamalin Nenetsian piirikunnassa. Sverdlovskin alueen pohjoisosassa asuu muutamia kymmeniä mansiperheitä, jota ovat lähes kokonaan menettäneet äidinkielensä.


title: Mansin kieli

text: Vuonna 1989 Venäjällä laskettiin olevan 8 300 mansia ja 3 400 mansin kielen puhujaa. Kansallisuudeltaan manseista 36,7 % ilmoitti äidinkielekseen mansin ja 62,7 % venäjän. Vuoden 2002 väestölaskennassa rekisteröitiin 11 400 mansia ja 2 700 mansin puhujaa.


title: Mansin kieli

text: Vuoden 2010 väestönlaskennan mukaan Venäjällä on 938 mansin puhujaa.


title: Mansin kieli

text: Mansi kuuluu suomalais-ugrilaisten kielten ugrilaiseen ryhmään. Sen lähimmät sukukielet ovat hanti ja unkari. Mansia ja hantia kutsutaan puhuma-alueensa mukaan obinugrilaisiksi kieliksi. Obinugrilaisten ja unkarilaisten esivanhemmat lienevät eronneet toisistaan ensimmäisen vuosituhannen alkupuolella eaa.


title: Mansin kieli

text: 1800-luvulla unkarilaiset ja suomalaiset kielentutkijat erottivat neljä mansimurretta: pohjoisen, eteläisen, itäisen ja läntisen, jotka poikkesivat suuresti toisistaan. Erot johtuvat Uralin takaa eri aikoina tapahtuneesta muutosta sekä Obin sivujokia erottavista läpitunkemattomista soista, jotka vaikeuttivat ryhmien välistä yhteydenpitoa. Tavdajoen etelämansit siirtyivät puhumaan tataaria tai venäjää 1900-luvun alussa. Lozva-, Pelym- ja Vagimjokien varsilla asuneet länsimansit venäläistyivät vuosisadan toisen puoliskon aikana. Nykyään elossa on vain Severnaja Sosva-, Sygva- ja Verhnjaja Lozva -jokien varsilla puhuttu pohjoismansi, joka jakautuu kuuteen paikallismurteeseen. Toisen tiedon mukaan itämansilla olisi vielä noin sata puhujaa Kondajoen Jukondoin taajamassa.


title: Mansin kieli

text: Ortodoksiset lähetyssaarnaajat aloittivat mansin kirjakielen kehittämisen 1800-luvun lopussa. Vuonna 1903 julkaistiin länsimansin aapinen. 1930-luvun alussa laadittiin latinalaiseen kirjaimistoon ja Sosvan murteeseen perustunut kirjakieli, jota käytettiin kouluopetuksessa. Vuonna 1937 siirryttiin kyrilliseen aakkostoon, jota vuonna 1980 täydennettiin pitkiä vokaaleja ilmaisevilla diakriittisillä merkeillä. Varsinaisia lisämerkkejä mansin kirjaimistossa on vain yksi: ӈ.


title: Mansin kieli

text:
"Mansin kirjaimisto"
Mansiksi julkaistaan äidinkielen oppikirjoja, lastenkirjoja, kansanperinnekokoelmia sekä jonkin verran alkuperäistä kaunokirjallisuutta. Kansainvälisesti tunnetun mansikirjailijan Juvan Šestalovin proosateokset ovat ilmestyneet vain venäjäksi. Kouluissa kieltä opetetaan aineena. Opettajia koulutetaan Hanty-Mansijskin opettajaopistossa ja yliopistossa sekä Herzenin pedagogisessa yliopistossa Pietarissa. Hanty-Mansijskissa ilmestyy mansinkielinen lehti "Lūimā sēripos" (”Pohjantähti”). Kieltä käytetään jonkin verran myös radiossa ja televisiossa sekä kansanperinneryhmien esiintymisissä.


title: Mansin kieli

text: Nykyään mansia voidaan pitää vakavasti uhanalaisena kielenä. Öljy- ja kaasuesiintymien hyödyntämisen seurauksena mansikylistä on tullut monikansallisia taajamia, joissa kieli ei enää välity lapsille. Viime aikoina mansin kieltä on kuitenkin pyritty elvyttämään.


title: Akkalansaame

text: Akkalansaame on kuollut uralilainen kieli. Se kuului saamelaiskielten itäsaamelaiseen haaraan. Sen lähimpiä sukukieliä olivat inarinsaame, koltansaame, kiltinänsaame ja turjansaame. Kielellä oli 1990-luvulla enää alle kymmenen puhujaa. Heistä kaikki asuivat Venäjällä, useat Juonnin kylässä Suomen rajan tuntumassa. Akkalansaame on hyvin samankaltainen kiltinänsaamen kanssa ja niitä pidetäänkin joskus vain toistensa murteina.


title: Akkalansaame

text: Viimeinen tunnettu akkalansaamen osaaja oli Marja Sergina, joka kuoli 29. joulukuuta 2003. Tällöin akkalansaame elävänä kielenä sammui.


title: Turjansaame

text: Turjansaame on Kuolan niemimaalla, Venäjällä puhuttava uralilainen kieli. Se kuuluu saamelaiskielten itäsaamelaiseen haaraan. Sen lähimpiä sukukieliä ovat inarinsaame, koltansaame, kiltinänsaame ja akkalansaame. 1990-luvun alussa kieltä puhui kuusi vanhusta. Kielen puhujat ovat pääosin vanhempia aikuisia. Kuolan niemimaan saamelaiskeskukseksi perustetulle Luujärvelle siirrettyjen turjansaamelaisten keskuudesta äidinkieli on jo lähes kokonaan hävinnyt.


title: Kiltinänsaame

text: Kiltinänsaame eli kildininsaame on Venäjällä puhuttava uralilainen kieli. Se kuuluu saamelaiskielten itäsaamelaiseen haaraan. Sen lähimpiä sukukieliä ovat inarinsaame, koltansaame, akkalansaame ja turjansaame.


title: Kiltinänsaame

text: Kiltinä () on saari Kuolan niemimaan pohjoisrannikolla Murmanskin koillispuolella. Suomen kielessä suositellaan käytettäväksi nimityksiä "kiltinänsaame" ja "kiltinänsaamelainen" vierasperäisten nimitysten "kildininsaame" ja "kildininsaamelainen" sijaan, joskin molempia muotoja näkee yleisesti käytettävän. Kiltinänsaamelaiset kutsuvat itseään nimellä са̄ммьленч (saaḿḿlentš) ja kieltään nimellä са̄мь кӣлл (saaḿ kiill).


title: Kiltinänsaame

text: Kiltinänsaamea puhuu Venäjällä Kuolan niemimaalla noin 650 ihmistä. Se on puhujamäärältään suurin itäsaamelaisista kielistä, mutta sen tulevaisuus on silti epävarmempi kuin inarinsaamen tai koltansaamen. Kiltinänsaamea puhutaan laajalla alueella Kuolan niemimaan keskiosissa erityisesti Lovozeron (Luujärven) alueella. Läheisintä sukukieltä, akkalansaamea, pidetään toisinaan kiltinänsaamen murteena.


title: Kiltinänsaame

text: Kiltinänsaamelle luotiin latinalaiseen kirjaimistoon pohjautuva kirjakieli 1930-luvulla. Sen käyttö kuitenkin tyrehtyi pian. Vasta 1970-luvulla kirjakielen kehitystyö käynnistyi uudelleen. Silloin luotiin uusi kiltinänsaamen aakkosto, joka perustui kyrilliseen kirjaimistoon. Kirjakielen käyttöönottoa haittaavat kuitenkin kielen hajaantuminen useiksi murteiksi, kirjoitustavan vakiintumattomuus sekä pieni käyttäjäkunta. Myös yhä lisääntyvä venäjän kielen käyttö on vakava uhka koko kiltinänsaamen olemassaololle.


title: Itäsaamelaiskielet

text: Itäsaamelaiskielet eli itäsaamelaiset kielet on uralilaiseen kielikuntaan kuuluva kieliryhmä. Siihen kuuluu viisi kieltä: inarinsaame, koltansaame, akkalansaame, kiltinänsaame ja turjansaame. Niitä puhutaan Suomen ja Venäjän Lapissa. Yhdessä länsisaamelaiskielten kanssa ne muodostavat saamelaiskielten ryhmän.


title: Itäsaamelaiskielet

text: Itäsaamelaiskielten puhujamäärät vaihtelevat alle kymmenen elossa olevan puhujan käyttäjäryhmistä muutaman sadan puhujan käyttäjäryhmiin. Yhteensä itäsaamelaiskielillä on yli 1 300 puhujaa.


title: Punamusta puu

text: Punamusta puu on tasapainotettu binäärinen hakupuu. Punamusta puu sisältää solmuja, joista jokaisella voi olla korkeintaan kaksi lapsisolmua. Binäärisestä hakupuusta punamusta puu eroaa ylimääräisen "väribitin" perusteella: jokainen puun solmu voi olla väriltään joko punainen tai musta. Tämä yksi bitti/solmu on riittävä määrä tietoa, jolla puu voidaan pitää tasapainoisena.


title: Punamusta puu

text: Punamustan puun keksi vuonna 1972 Rudolf Bayer, joka kutsui keksintöään symmetriseksi binääripuuksi. Menetelmä on jonkin verran monimutkaisempi kuin AVL-puu tai tavallinen binäärinen hakupuu. Hakurakenteena se on tehokas. Punamustalle puulle voidaan suorittaa hakuja, lisäyksiä ja poistoja pahimmassakin tapauksessa logaritmisessa ajassa suhteessa puuhun talletettujen alkioiden kokonaismäärään.


title: Punamusta puu

text: Jotta binäärinen hakupuu olisi punamusta puu, tulee sen toteuttaa seuraavat ehdot.Nämä ehdot takaavat, että punamusta puu on riittävän tasapainoinen, jotta hakurakenteiden perusoperaatiot haku, lisäys ja poisto voidaan tehdä formula_1log formula_2 ajassa. Tulos seuraa siitä, että pisin polku juuresta lehteen on korkeintaan kaksi kertaa niin pitkä kuin lyhin polku: Lyhimmässä ja pisimmässä polussa on molemmissa yhtä monta mustaa solmua (ehto 4). Lyhimmässä mahdollisessa polussa on vain mustia solmuja. Pisimmässä mahdollisessa polussa on mustien solmujen lisäksi punaisia, mutta korkeintaan vain joka toinen (ehto 3). Lisäksi polulla ei voi olla muun värisiä solmuja (ehto 1) ja jokaisen polun pituus on vähintään 1 (ehto 2).


title: Punamusta puu

text: Muita punamustan puun ominaisuuksia ovat


title: Punamusta puu

text: Ehdot voidaan pienellä lisätyöllä pitää voimassa hakurakenteeseen kohdistuvien päivitysoperaatioiden aikana. Päivityksen yhteydessä suoritetaan ensin haku, joka määrää mihin kohtaan puuta uusi lisättävä alkio sijoitetaan tai mikä alkio tulee poistaa. Sen jälkeen puuta joudutaan mahdollisesti muokkaamaan, jotta em. ehdot olisivat voimassa myös päivityksen jälkeen. Nämä muutokset voidaan kuitenkin rajoittaa samaan polkuun tai korkeintaan polulla olevien solmujen sisaruksiin, jolla edettiin juuresta lehteen haun yhteydessä.


title: Punamusta puu

text: Uusi lisättävä solmu x on aina punainen. 1) Jos x:n isä on musta, ei tarvitse tehdä mitään (mikään ehto ei voi mennä rikki; erikoistapauksena ensimmäisen alkion lisäys tyhjään punamustaan puuhun, jolloin x:n väri vaihdetaan mustaksi, koska siitä tulee puun juuri). 2) Jos isäsolmu on punainen, tarvitsee tehdä joko värinvaihto tai kierto. 2.1) Jos isä ja sen sisar ovat molemmat punaisia, pelkkä värinvaihto riittää. Lisätty solmu x pysyy punaisena. Värinvaihdossa isä, isän sisar ja isoisä vaihtavat väriä. Koska isoisä oli musta, tulee siitä värinvaihdossa punainen ja tasapainotusta täytyy mahdollisesti jatkaa rekursiivisesti kaksi tasoa ylempänä (eli jos isoisoisäkin oli punainen). 2.2) Jos isän sisar oli musta, täytyy tehdä kierto. 2.2.1) Yksinkertaisessa kierrossa lisätty solmu x pysyy edelleen punaisena. Isoisä, jossa kierto tapahtuu, oli musta ja siitä tulee punainen. Vastaavasti solmu, joka kierretään isoisän paikalle, vaihtaa väriä punaisesta mustaksi. 2.2.2) Kaksinkertaisessa kierrossa lisättävä solmu x kiertyy isoisän paikalle ja sen väri vaihtuu punaisesta mustaksi. Isoisästä tulee tällöin x:n lapsi ja isoisän väri vaihtuu vastaavasti punaiseksi.


title: Punamusta puu

text: Kuvassa olevaan punamustaan puuhun voitaisiin tehdä seuraavanlaiset lisäyksetPoisto voidaan palauttaa lehden tai yksilapsisen solmun poistoksi (ks. binäärinen hakupuu). Jos tämän jälkeen poistettava solmu on punainen, sen täytyy olla lehti ja sen poistaminen on helppoa: kaikki ehdot ovat myös poiston jälkeen voimassa (esimerkiksi kuvan puun solmujen 6, 22 ja 27 poistaminen). Tarkastelemme seuraavassa siis vain mustan solmun poistoa.


title: Oksitosiini

text: Oksitosiini (kreik. "oksys" = nopea, "tokos" = synnytys) on yhdeksästä aminohappomolekyylistä muodostunut hormoni, joka syntetisoituu hypotalamuksen neuroendokriinisten solujen soomaosissa ja vapautuu verenkiertoon aivolisäkkeen takalohkossa sijaitsevista hermopäätteistä.


title: Oksitosiini

text: Imettävällä äidillä oksitosiini saa maidon erittymään rinnoista supistamalla maitotiehyitä ympäröiviä pieniä sileitä lihaksia. Lapsen imettäminen, piteleminen ja jopa pelkkä näkeminen tai haistaminen lisäävät oksitosiinin eritystä. Odottavalla äidillä oksitosiini saa kohdun lihakset supistelemaan ja sikiön liikkeelle. Oksitosiinia käytetäänkin synnytyksen keinotekoiseen käynnistämiseen. Oksitosiinin rooli luonnollisessa synnytyksessä on kuitenkin epäselvä.


title: Oksitosiini

text: Oksitosiinia erittyy seksuaalisen mielihyvän sekä eräiden hellyydenosoitusten, kuten halaamisen ja suutelun yhteydessä. Oksitosiinilla on todettu olevan pelkoa ja ahdistusta lieventävä vaikutus, minkä vuoksi sitä tutkitaan potentiaalisena lääkkeenä sosiaalisten tilanteiden pelkoon. Oksitosiinin on havaittu herättävän miehillä niin negatiiviset kuin positiivisetkin varhaislapsuuden muistot äitisuhteesta myös myöhemmällä iällä.


title: Oksitosiini

text: Oksitosiinin ja ketamiinin yhdistelmävalmisteesta on lupaavaa näyttöä voimakkaan kivun hoidossa.


title: Oksitosiini

text: Oksitosiinin kemiallinen kaava on CHNOS, moolimassa 1007,19 g/mol ja CAS-numero 50-56-6.


title: Adrenaliini

text: Adrenaliini eli epinefriini on katekoliamiineihin kuuluva välittäjäaine ja hormoni, jota yhdessä noradrenaliinin kanssa erittyy suorituskykyä vaativissa stressitilanteissa - yleisemmin kaiken fyysisen rasituksen yhteydessä, mutta erityisesti osana pako-/taistelureaktiota. Eritystä sekä välittäjäaineena että hormonina säätelee autonomiseen hermostoon kuuluva sympaattinen hermosto, joka aktivoituu stressitilanteissa.


title: Adrenaliini

text: Välittäjäaineena adrenaliini toimii erityisesti sympaattisen hermoston synapseissa, jotka ovat kytkeytyneet säädeltäviin elimiin ja kudoksiin. Tämä säätelymekanismi lisää suorituskykyä muun muassa kasvattamalla sydämen sykettä ja lisäämällä glukoosin eritystä maksassa. Adrenaliini toimii välittäjäaineena myös keskushermostossa.


title: Adrenaliini

text: Adrenaliinista käytetään Yhdysvalloissa nimitystä "epinefriini" (). Epinefriini on myös WHO:n suosittelema kansainvälinen yleisnimi. Nimitykset viittaavat lisämunuaiseen, adrenaliini latinan ja epinefriini kreikan mukaan.


title: Adrenaliini

text: Hormonina adrenaliinia vapautuu verenkiertoon erityisesti lisämunuaisista sympaattisen hermoston tai aivolisäkkeen erittämän kortikotropiinin aktivoimana. Verenkierrossa adrenaliini yleisesti kohottaa verenpainetta. Eri verisuonissa vaikutus voi olla joko suonia supistava tai laajentava, riippuen myös adrenaliinin konsentraatiosta. Esimerkiksi lihasten verisuonia adrenaliini laajentaa, mutta pintaverenkiertoa supistaa. Adrenaliini lisää keuhkojen toimintakapasiteettia rentouttamalla keuhkoputken sileitä lihaksia, mikä avartaa keuhkoputkea. Verenkierrosta kudoksiin levitessään adrenaliini vaikuttaa myös samoihin reseptoreihin kuin sympaattisen hermoston yhteydet.


title: Adrenaliini

text: Adrenergisen oireyhtymän oireet aiheutuvat adrenergisten reseptorien liiallisesta aktivoitumisesta sympaattisen hermoston säätelemissä kudoksissa tai keskushermostossa, jossa myös on adrenergisia reseptoreja. Tällainen tilanne voi aiheutua sympaattisen hermoston liiallisesta aktiivisuudesta tai myrkytyksestä, mikä voi seurata adrenergisesti vaikuttavien lääkkeiden tai huumeiden yliannostuksesta. Tyypillisiä oireita ovat pupillien laajentuminen, hikoilu, hyperglykemia (liian korkea verensokeri) ja suolen liikkuvuuden hidastuminen. Vaarallisin oire on verenpaineen noususta johtuva syketaajuuden pieneneminen. Adrenergiset oireyhtymät voidaan aktivoituneen reseptorin perusteella jaotella α- ja β-luokkaan.


title: Adrenaliini

text: Adrenaliini vaikuttaa sitoutumalla adrenergisiin reseptoreihin. Eri kudostyyppien soluissa on eri katekoliamiineja eri herkkyydellä sitovia adrenergisiä reseptoreja. Reseptorit jaetaan α- ja β-pääluokkiin ja edelleen alaluokkiin α, α ja β, β ja β. Adrenaliini sitoutuu niihin kaikkiin jossain määrin. Esimerkiksi verisuonten supistumista ja laajentumista säätelevässä sileässä lihaskudoksessa on sekä α- että β-reseptoreita, joista ensin mainitut supistavat ja jälkimmäiset rentouttavat sitä. Johtuen näiden reseptorityyppien eri herkkyydestä adrenaliinille ja määrästä soluissa, alhaisilla adrenaliinipitoisuuksilla verisuonet voivat niiden sijainnista riippuen laajeta ja korkeilla taas supistua.


title: Adrenaliini

text: Adrenaliinin synteesi tapahtuu noradrenaliinin metylaatiolla - hormonina lisämunuaisten kromaffiinisoluissa ja välittäjäaineena sympaattisen hermoston hermosoluissa. Vaikutus päättyy adrenaliinin synaptiseen takaisinottoon tai metaboliaan epäaktiiviseen muotoon monoamiinioksidaasin (MAO) tai katekoli-O-metyylitransferaasientsyymin (COMT) katalysoimana. Adrenaliini voi hapettua adrenokromiksi.


title: Adrenaliini

text: Adrenaliinia käytettiin toisessa maailmansodassa muun muassa sotilaiden suorituskyvyn parantamiseen.


title: Adrenaliini

text: Adrenaliinin käyttö lääkeaineena perustuu sen toimintaan sympatomimeettinä eli se saa elimissä aikaan saman vaikutuksen kuin sympaattisen hermojärjestelmän ohjaus. Sitä käytetään lääkkeenä anafylaksian, sydänkohtauksen, astman ja valekuristustaudin hoidossa.


title: Adrenaliini

text: Adrenaliini on ensisijainen anafylaksian ensihoitoon käytettävä lääkeaine. Lääke annetaan lihaksen- tai suonensisäisesti. Riskiryhmään kuuluvat potilaat voivat saada reseptin automaattisesti toimivalle adrenaliinikynälle, joka pistetään lihakseen, yleensä reiteen.


title: Adrenaliini

text: Astmakohtausten hoidossa adrenaliini vaikuttaa keuhkoputken sileisiin lihaksiin, joiden β-reseptorien aktivointi aiheuttaa lihasten rentoutumisen. Tämä avartaa keuhkoputkea ja helpottaa hengitystä. Ensisijaisesti kuitenkin pyritään käyttämään β-reseptoreihin spesifisemmin sitoutuvia lääkeaineita, joilla on vähemmän sivuvaikutuksia.


title: Adrenaliini

text: Sekä elimistön luonnollinen että lääkeaineena annettu adrenaliini vuorovaikuttaa monien lääkkeiden kanssa. Koska adrenaliini toimii vaikuttaen muun muassa β-reseptoreihin, estävät lääkkeenä käytetyt beetasalpaajat adrenaliinin (ja noradrenaliinin) tätä vaikutusta, saaden aikaan päinvastaisen vaikutuksen. MAO-estäjät taas estävät adrenaliinin metaboloitumista, jolloin sen vaikutus voimistuu.


title: Adrenaliini

text: Adrenaliini oli ensimmäinen hormoni, jonka kemiallinen rakenne kyettiin selvittämään. Sen eristi ja tunnisti vuonna 1895 puolalainen Napoleon Cybulski ja syntetisoi vuonna 1904 Friedrich Stolz. Pian tämän jälkeen vuonna 1905 brittiläinen T. R. Elliott keksi adrenaliinin vaikutusta tutkimalla, että hermosolujen välinen tiedonsiirto synapsista toiseen hermosoluun tapahtui kemiallisesti, ei sähköisesti. Vuonna 1920 saksalainen Otto Loewi vahvisti hypoteesin.


title: Tyroksiini

text: Tyroksiini eli tetrajodityroniini (T4) on kilpirauhashormoni, jota erittyy koko eliniän. Se säätelee aineenvaihduntaa sekä nuorella yksilöllä myös kasvua ja kehitystä. Kilpirauhasen vajaatoiminnassa sitä erittyy liian vähän. Vajaatoiminnassa puuttuva tyroksiini korvataan synteettisellä tyroksiinilla. Kilpirauhasen liikatoiminnassa sitä muodostuu liikaa.


title: Tyroksiini

text: Tyroksiinia eli tetrajodityroniinia (T4) muodostuu kilpirauhasessa, joka sijaitsee kaulan etukeskiosassa kurkunpään alapuolella. Sen tärkein tehtävä on aineenvaihduntaa säätelevien hormonien valmistaminen. Tyroksiinin ohella syntyy myös trijodityroniinia (T3), joka on aktiivinen kilpirauhashormoni. Tyroksiini on inaktiivinen hormoni eli se muuttuu suurimmaksi osaksi kudoksissa trijodityroniiniksi.


title: Tyroksiini

text: Tyroksiinin muodostumisessa tarvitaan erityisesti tyrosiinia ja jodia. Tyrosiini on aminohappo, jota tarvitaan myös mm. dopamiinin valmistuksessa. Jodi on hivenaine, jota myös lisätään ruokasuolaan struuman estämiseksi.


title: Tyroksiini

text: Aivolisäkkeen erittämä tyreotropiini eli TSH (Thyroid-Stimulating Hormone) kiihdyttää kilpirauhasen toimintaa. Näin elimistö pystyy säätelemään energian tuotantoa tarpeen mukaan.


title: Tyroksiini

text: Yleensä kilpirauhashormoneista tyroksiini tunnetaan paremmin, vaikka se on inaktiivinen hormoni ja sen suora vaikutus aineenvaihduntaan on vähäinen. Kuitenkin vapaan tyroksiinin mittaaminen verestä kuvastaa selkeämmin kilpirauhasen toimintaa, ja toisaalta kilpirauhasen vajaatoiminnassa puuttuvat hormonit korvataan tyroksiinilla.


title: Tyroksiini

text: Trijodityroniini eli T3 on aktiivinen kilpirauhashormoni. Se käynnistää mitokondriossa prosessin, jossa glukoosi muuntuu ATP:ksi eli adenosiinitrifosfaatiksi. ATP on energiaa sisältävä yhdiste, jota elimistö käyttää energian lähteenä. Tyroksiini puolestaan dejodittuu dejodinaasientsyymin avulla trijodityroniiniksi elimistön tarpeen mukaan. Näin ollen tyroksiinilla on keskeinen rooli elimistön energian tuotannossa.


title: Tyroksiini

text: Tyroksiinissa (T4) on neljä jodiatomia, trijodityroniinissa (T3) kolme. Dejodittuminen viittaa siihen, että tyroksiinimolekyylistä poistuu yksi jodiatomi. Tässä reaktiossa tarvitaan seleeniä.


title: Tyroksiini

text: Tyroksiini nopeuttaa elimistön perusaineenvaihduntaa. Ilman sitä proteiinisynteesi ja entsymaattiset reaktiot eivät toimisi eivätkä mitokondriot tuottaisi energiaa. Tyroksiini muun muassa kiihdyttää rasvojen palamista mitokondrion beetaoksidaatiossa. Tyroksiini lisää ravintoaineiden imeytymistä suolistossa. Tyroksiini herkistää katekoliamiineille, kuten adrenaliinille.


title: Somatropiini

text: Somatropiini on hormoni, joka on biosynteettisesti valmistettua ihmisen kasvuhormonia. Sillä on samanlainen vaikutus kuin elimistön itse tuottamalla kasvuhormonilla somatotropiinilla. Somatropiinia käytetään muun muassa lyhytkasvuisuuden hoidossa lapsilla.


title: Somatropiini

text: Somatropiinin CAS-numero on 12629-01-5.


title: Testosteroni

text: Testosteroni on sukupuolihormoni, jota erittyy sekä miehillä että naisilla. Miesten tuottamat määrät ovat huomattavasti suuremmat, naiset tuottavat keskimäärin noin kymmenesosan miesten tuottamasta määrästä, joka vaihtelee yleensä välillä 2,5–11 mg vuorokaudessa.


title: Testosteroni

text: Ernst Laqueur eristi ensimmäisenä testosteronin vuonna 1935. Aineen nimen keksi 1935 Karoly David tutkijakollegoineen. Nimi tulee latinan kivestä tarkoittavasta sanasta "testis" (testo), steroidista (ster) ja ketonista (one).


title: Testosteroni

text: Elimistö muodostaa testosteronia kolesterolista. Naisilla eritys tapahtuu munasarjoissa sekä lisämunuaisissa, miehillä kiveksissä ja lisämunuaisissa. Testosteroni voi muuttua kudoksissa palautumattomasti dihydrotestosteroniksi ("DHT") tai se voi aromatisoitua estradioliksi.


title: Testosteroni

text: Testosteroni kasvattaa uroksen lihas- ja luumassaa. Vaikka toisin luullaan, testosteroni ei aiheuta aggressiivisuutta eikä väkivaltaisuutta. Eläintutkimusten perusteella tiedetään, että testosteronin vaikutuksena on se, että se ohjaa urosta saavuttamaan korkean sosiaalisen aseman (status) ja säilyttämään sen. Testosteroni siis ohjaa urosten sosiaalista käyttäytymistä. Korkeasta asemasta on seurauksena, että uroksen on helpompi saada lisääntymiskumppani ja jälkeläisiä.


title: Testosteroni

text: Testosteroni saa aikaan ihmisellä miesten sekundaariset sukupuoliominaisuudet kuten äänen madaltumisen, kasvon piirteiden miehistymisen, karheamman ihon, lihasten kehittymisen ja karvoituksen. Myös naisilla muun muassa häpykarvoituksen aiheuttaa sama hormoni, mutta naisen sukurauhasten erittämät testosteronipitoisuudet ovat paljon alhaisemmat, ja lisäksi naisen omat keltarauhas- ja estrogeenihormonit aiheuttavat estovaikutuksen useimmille testosteronin aiheuttamille ominaisuuksille, kuten äänen madaltumiselle ja parrankasvulle. Testosteroni kiihdyttää lihasten kasvua, joten sitä on käytetty dopingaineena. Miesten onkin helpompi saada kerätyksi itselleen treenaamalla lihasmassaa kuin naisten. Miesten testosteronitasot ovat kaikkein korkeimmillaan noin 25 vuoden iässä, mutta nopeampi lasku alkaa vasta kolmenkymmenen ikävuoden jälkeen. Testosteronitasot alkavat vähetä naisilla noin kolmenkymmenen ikävuoden jälkeen. Testosteronin tuotanto vähenee iän myötä huomattavasti ja sitä käytetään sekä miesten että naisten vaihdevuosihoidoissa.


title: Testosteroni

text: Testosteronilääkitys saattaa lamauttaa kivesten oman testosteronituotannon. Testosteronin dopingkäyttö voi lisätä aknea, verenpainetta, kolesteroliarvoja, veritulpan riskiä, mielialan vaihteluita ja lapsettomuutta.


title: Testosteroni

text: Testosteroni ylläpitää sukupuoliviettiä, minkä vuoksi naisten seksuaalista haluttomuutta hoidetaan muun muassa Englannissa ja Yhdysvalloissa testosteronivalmisteilla. Suomeen hoitomenetelmä ei ole vielä rantautunut ja seksuaalialueen usein hormonaalisia ongelmia hoidetaankin lähes pelkästään terapialla, elleivät hormoniarvot ole poikkeuksellisen huomattavasti alentuneet.


title: Testosteroni

text: Testosteroni nostaa optimistisuutta, mikä näkyy esimerkiksi matalampana kynnyksenä riskien ottamiseen. Testosteroni tekee naisista hyväntahtoisia, mutta miehillä se lisää aggressiivisuutta. Tutkimuksissa on huomattu lisäksi, että korkeammat veren testosteronipitoisuudet korreloivat miehillä paremman visuaalisen ja verbaalisen muistin kanssa.


title: Testosteroni

text: Ylipaino ja alkoholi sekä liika treeni ja laihduttaminen saattavat vähentää testosteronin tuotantoa.


title: Testosteroni

text: Länsimaissa miesten testosteronitasot ovat laskeneet. Tärkeänä syynä pidetään altistumista kemikaaleille sikiönä ja lapsena. Tällaisia kemikaaleja saattavat olla ftalaatit, monet nykyään kielletyt torjunta-aineet sekä teflon ja goretex. Sen sijaan soijan kasviestrogeenit eivät vaikuta miehiin naishormonien tavoin.


title: Glukagoni

text: Glukagoni on peptidihormoni, joka säätelee sokeriaineenvaihduntaa. Sitä erittyy haiman Langerhansin saarekkeiden alfasoluista (Α-solut) koko eliniän ajan. Glukagoni on insuliinin vastavaikuttaja. Kun verensokeri on alhaalla, glukagoni lisää glukoosia vereen. Veren glukoosipitoisuus puolestaan stimuloi insuliinin eritystä yhdessä ruoansulatuskanavan entsyymien (GIP) kanssa.


title: Glukagoni

text: Glukagoni vapauttaa adrenaliinin avustamana glukoosia maksan glykogeenivarastosta. Glukagoni käynnistää glukoneogeneesin jo ennen maksan glykogeenivarastojen ehtymistä, jolloin elimistön varastorasvoista muodostuu vereen glukoosia.


title: Glukagoni

text: Sairaalloisen korkea glukagonintuotanto voi johtua esimerkiksi glukagonoomasta.


title: Glukagoni

text: Glukagonia voidaan käyttää vastamyrkkynä beetasalpaajan aiheuttaman myrkytyksen hoidossa.


title: Joseph-Ignace Guillotin

text: Joseph-Ignace Guillotin (28. toukokuuta 1738 Saintes – 26. maaliskuuta 1814 Pariisi) oli ranskalainen lääkäri, jonka mukaan on nimetty pään irrottava mestauslaite giljotiini (), vaikka hän ei varsinaisesti keksinytkään sitä. Uusi teloitusmenetelmä otettiin käyttöön Ranskan vallankumouksen aikana tohtori Guillotinin aloitteesta. Sen alkuperäisenä tarkoituksena oli vähentää teloitettavan kärsimystä.


title: Joseph-Ignace Guillotin

text: Guillotin valmistui lääkäriksi Pariisin yliopistosta. Hän työskenteli muun muassa jesuiitoille ja Bordeaux’n irlantilaisessa collègessa sekä opetti myöhemmin Pariisissa. Hän oli jäsenenä vuonna 1784 asetetussa kuninkaallisessa komissiossa, joka tutki Franz Mesmerin epätieteellisiä teorioita animaalisesta magnetismista. Guillotin valittiin Pariisin porvariston edustajana Ranskan vuoden 1789 säätyjen yleiskokoukseen. Hän oli saavuttanut kansan suosion vaatimalla kolmannelle säädylle suurempaa edustusta säätykokoukseen. Kolmannen säädyn edustajien muodostamassa perustuslakia säätävässä kansalliskokouksessa hän kuului maltillisiin uudistusmielisiin, kokouksen oikeistoon. Hänet valittiin myös kansalliskokouksen tammikuussa 1790 asettaman terveydenhoitovaliokunnan puheenjohtajaksi. Valiokunta teki monia ehdotuksia sairaanhoidon ja lääketieteellisen koulutuksen uudistamiseksi.


title: Joseph-Ignace Guillotin

text: Guillotin oli humanisti, joka halusi lakkauttaa kuolemanrangaistuksen. Mikäli sitä ei lakkautettaisi kokonaan, ainakin tulisi lopettaa julmat ja tuskalliset teloitustavat kuten roviolla polttaminen, hukuttaminen, silpominen ja hirttäminen. Hän piti vääryytenä myös sitä, että vain aatelisilla oli oikeus nopean kuoleman varmistavaan mestaukseen. Lisäksi hän toivoi julkisista teloituksista luopumista. Guillotin nosti asian esiin lokakuussa 1789 kansalliskokouksen käsitellessä rangaistuslakeja. Hän ehdotti kaikkien kuolemaantuomittujen mestaamista ja lisäksi epävarmojen ihmiskäsien korvaamista luotettavalla koneella, ”yksinkertaisella mekanismilla”, joka minimoisi kärsimyksen. Ehdotus hyväksyttiin myöhemmin. Laitteen suunnitteli kuitenkin saksalainen mekaanikko Tobias Schmidt, ei Guillotin, ja sen suunnittelua valvoi kirurgi Antoine Louis, jonka mukaan sitä kutsuttiin aluksi nimillä "louison" ja "louisette". Laite otettiin Ranskassa käyttöön huhtikuussa 1792, kun Guillotin oli jo luopunut politiikasta ja Louis kuollut. Nimi giljotiini esiintyi ensi kerran "Les Actes des apôtres" -nimisen rojalistisen lehden julkaisemassa pilkkarunossa. Vastaavantyyppisiä mestauskoneita oli ollut käytössä jo aiemmin muissa maissa.


title: Joseph-Ignace Guillotin

text: Toisinaan väitetään, että tohtori Guillotin olisi joutunut itsekin vallankumouksen aikaan giljotiiniin, mutta tämä ei pidä paikkaansa. Hänet kyllä vangittin terrorin aikana, mutta hän vältti kuolemantuomion. Hän menehtyi olkapäässä olevan tulehduksen aiheuttamaan myrkytykseen 20 vuotta myöhemmin, vuonna 1814. Hänen jälkeläisensä vaihtoivat myöhemmin nimensä.


title: Ensemble Studios

text: Ensemble Studios (ES) oli Microsoftin omistama pelitalo, joka on kehittänyt muun muassa kuuluisan "Age of Empires" -pelisarjan.


title: Ensemble Studios

text: Tony Goodman perusti yrityksen Dallasissa vuonna 1995. Kaksi vuotta perustamisen jälkeen Ensemble Studios julkaisi ensimmäisen pelinsä, "Age of Empiresin". Microsoft osti yhtiön toukokuussa 2001. Ensemble Studiosin jokaisen työntekijän täytyi testata yhtiön kehittämää peliä vähintään kerran viikossa.


title: Ensemble Studios

text: 23. syyskuuta 2008 Microsoft ilmoitti lakkauttavansa kyseisen pelitalon, kun se on saanut valmiiksi pelinsä "Halo Warsin", ja 29. tammikuuta 2009 Ensemble sulki ovensa.


title: Ensemble Studios

text: Pelitalo kehitti tunnetut pelit "Age of Empires", "", "Age of Mythology" ja "Age of Empires III".


title: Empire Earth

text: Empire Earth on Stainless Steel Studiosin kehittämä ja Sierra Entertaimentin vuonna 2001 Microsoft Windowsille julkaisema reaaliaikainen strategiapeli.


title: Empire Earth

text: "Empire Earthissa" pelaaja kerää resursseja (kultaa, rautaa, puuta, ruokaa ja kiveä), rakentaa kaupunkeja ja armeijoita sekä valloittaa toisia sivilisaatioita. Peli kattaa yli 500 000 vuoden ajanjakson ihmisen historiassa, joka on jaettu 14 eri aikakauteen esihistoriallisesta ajasta nanoaikaan.


title: Empire Earth

text: Syyskuussa 2002 julkaistu lisäosa "The Art of Conquest" tuo peliin myös viidennentoista aikakauden, avaruusajan, kolme uutta yksinpelikampanjaa, uusia rakennuksia ja yksiköitä sekä 22 uutta sivilisaatioiden erikoisvoimaa.


title: Empire Earth

text: Pelisarjaan kuuluvat myös jatko-osat "Empire Earth II" (2005) ja sen lisäosa "" (2006) sekä "Empire Earth III" (2007).


title: Empire Earth

text: "Empire Earth" on tyyliltään "Age of Empires" -pelisarjaa muistuttava historiallinen reaaliaikainen strategiapeli. "Empire Earth" käyttää kuitenkin 3D-pelimoottoria "Age of Empires II":n 2D-pelimoottorin sijaan. Peli itsessään sisältää useita innovatiivisia ominaisuuksia, kuten hyvin toteutetun moraalijärjestelmän, joka vaikuttaa yksikköjen kestävyyteen. Yksiköllä voi olla maksimissaan kuusi palkkia moraalia, joista jokainen vähentää yksikön ottamaa vahinkoa 10 %:lla. Moraalipalkkeja saa rakentamalla taloja Capitolin tai Town Centerin rajojen sisäpuolelle tai Taistelija-sankarin läheisyydestä. Tournament-pelimoodissa Capitol voi saada maksimissaan neljä palkkia moraalia, Town Center vain kaksi palkkia. Standard-pelimoodissa Capitol voi saada täydet kuusi palkkia moraalia, Town Center neljä palkkia.


title: Empire Earth

text:
"Empire Earthissa" on myös sankarijärjestelmä. Sankareita on kahdenlaisia, strategistisankareita () ja taistelija-sankareita ("warrior hero"). Strategisti parantaa yksiköitä ja pystyy käyttämään taisteluhuutoa ("Battle Cry") vihollisyksiköihin. Taisteluhuuto lisää vihollisten ottamaa vahinkoa 50 prosentilla. Strategisteilla on 150 energiaa, joka latautuu vähitellen ja jota voi käyttää taisteluhuutoihin.
Taistelija taas on hyvin vahva yksikkö, joka kasvattaa omien ja tiimikavereidensa moraalia viidellä palkilla eli ne ottavat 50 prosenttia vähemmän vahinkoa. Sankarit parantavat omat haavansa, mutta eivät ole kuolemattomia. Sankareita voi tehdä kuparikaudesta (III) lähtien avaruusaikaan (XV) asti. Moninpelissä pelaajalla voi olla vain yksi sankari kerrallaan, joko strategisti tai taistelija.


title: Empire Earth

text: "Empire Earthissa" on uniikki Civilization Builder -järjestelmä, joka mahdollistaa omien sivilisaatioiden rakentamisen. Sivilisaatioihin voi valita mitä tahansa yksikköparannuksia tai parannuksia, joilla kerätä resursseja nopeammin. Lisäosassa pystyy valitsemaan myös erikoisvoimia, esimerkiksi laskuvarjojoukot (lentokone, joka sisältää kahdeksan tavallista jalkaväen yksikköä) tai ohjusaseman (siilo, josta pystyy ampumaan ydinohjuksia).


title: Empire Earth

text: Esimerkiksi tyypillinen krenatöörisota ("Grenwars") sivilisaatio sisältää:


title: Empire Earth

text:
Infantry – Ranged
Buildings
Economy


title: Empire Earth

text: Moninpelissä sivilisaatiopisteiden ("civilization points") maksimimäärä voi olla 100. Yksinpelikampanjoissa saatavilla olevien sivilisaatiopisteiden määrä riippuu suoritettujen tehtävien määrästä.


title: Empire Earth

text: "Empire Earthissa" on 21 valmista sivilisaatiota ja lisäosa tuo mukanaan vielä kaksi uutta, Japanin ja Korean. Valmiita sivilisaatioita voi käyttää moninpelissä poistamalla valinnan kohdasta ”Use Custom Civilization”.


title: Empire Earth

text: Esihistoriasta pimeään aikaanPimeästä ajasta teollistumisen aikaan Ensimmäisestä maailmansodasta NanoaikaanDigitaaliajasta avaruusaikaan"Empire Earth" sisältää 14 eri aikakautta, jotka kattavat 500 000 vuotta ihmiskunnan historiasta. Aikakaudelta toiselle siirtymiseen tarvitaan yleensä ruokaa, kultaa ja rautaa sekä kaksi uutta rakennusta (settlement tai jokin military-rakennuksista), Settlementin päivittäminen Town Centeriksi tai Town Centerin päivittäminen Capitoliksi.


title: Empire Earth

text: Uusi aikakausi antaa pelaajan käytettäväksi uusia yksiköitä, rakennuksia ja teknologioita. Esimerkiksi kivikaudelta (II) kuparikaudelle (III) siirryttäessä pelaaja saa käyttöönsä hevoset ja maanviljelytaidon sekä teknologioita, jotka nopeuttavat puunhakkuuta ja metsästystä. tai teollistumisen ajalta (IX) ensimmäiseen maailmansotaan (X) siirryttäessä lentokoneet, panssarivaunut ja sukellusveneet tulevat pelaajan käytettäviksi.Kampanjoita on neljä:


title: Empire Earth

text: "Empire Earthin" moninpeliin mahtuu korkeintaan kahdeksan pelaajaa, jotka voivat olla myös tekoälypelaajia.


title: Empire Earth

text: "Empire Earthia" on pystynyt pelaamaan internetissä julkaisuhetkestä 3. marraskuuta 2008 saakka, jolloin Activision ilmoitti sulkevansa WON-pelipalvelimensa lopullisesti. Nykyään internetissä pelaaminen onnistuu käyttämällä Richard Langen (Nuckin Futs) kehittämää EE-Lobbyclient -ohjelmaa. Ohjelma toimii kuten vanha WONlobby, mutta peliin liittyminen tapahtuu "direct connectin" kautta. Monet tutut ominaisuudet alkuperäisestä aulasta (chat, friend list, whisper, ignore list) on pyritty säilyttämään, mutta uusia ominaisuuksiakin on lisätty ja kehitystyö jatkuu edelleen. Aulassa valvovat moderaattorit ja adminit pitävät väärinkäyttäjät kurissa. Aktiivisia käyttäjiä on muutamia satoja ympäri maailmaa ja uusia sekä vanhoja pelaajia kaivataan.


title: Empire Earth

text: EE-lobbyclientin voi ladata osoitteesta http://www.save-ee.com/. Ohjeet sen käyttämiseen löytyvät myös kyseiseltä sivulta. Sivulta löytyy myös muun muassa foorumit, vinkkejä aloittelijoille, pelaajien tekemiä sivilisaatioita eri setteihin ja strategioita moninpeliin.


title: Age of Empires

text: Age of Empires on Ensemble Studiosin kehittämä ja Microsoft Game Studiosin julkaisema strategiapeli. Peli on julkaistu Windowsille vuonna ja on "Age of Empires" -pelisarjan ensimmäinen osa.


title: Age of Empires

text: Pelissä pelaaja toimii kansakuntien johtajana ja ohjaa sivilisaatioita aikakausien läpi. Pelistä tuli erittäin suosittu, ja sille on tehty lukuisia jatko- ja lisäosia. "Age of Empires" uudelleenjulkaistiin kämmentietokoneelle vuonna 2003.


title: Age of Empires

text: "Age of Empiresissä" kilpaillaan sivilisaation kehittämisessä 1–7 pelaajaa vastaan. Vastapelaajat voivat olla tietokonevastustajia tai verkkopelissä ihmisvastustajia. Pelin voi voittaa useilla tavoilla, kuten tuhoamalla kaikki viholliset, pitämällä hallussaan tiettyjä arvokohteita riittävän kauan tai rakentamalla ihmeen ja puolustamalla sitä riittävän kauan. Ennen pelin alkua voimassa olevat voittotavat voi rajata haluamallaan tavalla. Pelikenttänä on kartta, jonne pelin aikana rakennetaan erilaisia rakennuksia. Rakennuksissa puolestaan luodaan liikuteltavia yksiköitä ja kehitetään uusia teknologioita. Kartta voi olla valmiiksi suunniteltu tai sattumanvaraisesti generoitu. Pelin mukana tulevan karttaeditorin avulla kartan voi myös suunnitella itse. Kartalla voi olla erityyppisiä maasto- ja vesialueita sekä rakennusten, yksiköiden ja teknologioiden hankkimiseen tarvittavia resursseja.


title: Age of Empires

text: Resursseja on neljänlaisia: kulta, puu, kivi ja ruoka. Ruokaa voi kerätä monella eri tavalla: metsästämällä, marjoja keräämällä, maata viljelemällä tai kalastamalla. Kaikkia resursseja kerätään kyläläisten (villagers) avulla. Ruokaa voidaan lisäksi kerätä kalastusveneillä. Kaupankäyntiveneillä voidaan vaihtaa muita resursseja kullaksi muiden pelaajien satamissa. Erilaisten toimenpiteiden suorittamiseksi tarvitaan aina tietty määrä tiettyjä resursseja. Esimerkiksi yksiköt maksavat yleensä ruokaa ja rakennukset puuta.


title: Age of Empires

text: Kyläläiset (villagers) ovat kalastus-, kaupankäynti- ja kuljetusveneiden ohella pelin ainoita liikkuvia siviiliyksiköitä ja siksi keskeisen tärkeitä. Kyläläiset voivat kerätä resursseja ja rakentaa rakennuksia.


title: Age of Empires

text: Suurin osa yksiköistä on erilaisia taistelujoukkoja. Niiden ominaisuudet vaihtelevat mm. kestävyyden, nopeuden, tuhovoiman ja nuolenkantaman osalta. Eri yksiköt ovat siis vahvoilla eri tilanteissa: jotkut lähitaistelussa, jotkut kauempaa ampuessaan. Yksiköt liikkuvat osittain itsestään ja tekevät jossain määrin itsenäisiä ratkaisuja, mutta pelaaja voi pakottaa yhden tai useamman yksikön toimimaan tietyllä tavalla.


title: Age of Empires

text: Pelaaja voi paitsi tehdä yhä uusia rakennuksia ja yksiköitä, myös kehittää vanhoja. Kehittäminen antaa etua verrattuna niihin sivilisaatioihin, jotka eivät ole vielä yhtä pitkällä. Suurin kehityshyppäys on seuraavalle aikakaudelle pääsy. Useimmat kehitettävissä olevat teknologiat kuitenkin liittyvät johonkin yksittäiseen asiaan, esimerkiksi torilta (Market) voi kehittää kyläläisten suorittamaa puunhakkuuta tehokkaammaksi. Jotkut kehitykset parantavat rakennuksia ja yksiköitä, jotkut taas mahdollistavat uusien rakennusten tai yksiköiden tekemisen. Teknologioiden kehitys maksaa resursseja.


title: Age of Empires

text: Pelissä on neljä aikakautta: kivikausi, neoliittinen kausi (”työkalukausi”), pronssikausi ja rautakausi. Seuraavalle aikakaudelle pääsemiseksi vaaditaan kaksi nykyisen aikakauden teknologiarakennusta sekä tietty määrä resursseja. Kun nämä vaatimukset on suoritettu, voidaan seuraavalle aikakaudelle siirtyä kaupunkikeskuksesta (Town Center). Uusi aikakausi mahdollistaa uudentyyppisten yksiköitten ja rakennusten tekemisen sekä uusien teknologioiden kehittämisen. Joillain uusista teknologioista voidaan esimerkiksi parannella edellisellä aikakaudella tehtyjä yksiköitä. Eri pelaajat siirtyvät uudelle aikakaudelle toisistaan riippumatta.


title: Age of Empires

text: Peliä voi pelata kahdellatoista eri sivilisaatiolla, joilla on kullakin omat vahvuutensa ja heikkoutensa. Kaikki sivilisaatiot eivät voi rakentaa kaikkia yksiköitä, ja eri yksiköiden ominaisuudet ja ulkonäkö vaihtelevat sivilisaation mukaan. Sivilisaatiot ovat Muinaiset egyptiläiset, Assyrialaiset, Muinaiset kreikkalaiset, Babylonialaiset, Chosonit (korealaiset), Heettiläiset, Persialaiset, Foinikialaiset, Minolaiset, Shang (kiinalaiset), Sumerilaiset ja Yamato (japanilaiset).


title: Age of Empires

text: Peli on saanut hyviä arvioita ja pisteytys GameRankings kerääjäsivustolla on 87,13%.


title: Age of Empires

text: Vuonna 1998 "Age of Empires" -peliä seurasi laajennusosa "". Peliin lisättiin neljä uutta, pelattavaa siviilisaatiota: Rooma, Karthago, Palmyra ja Makedonia. Lisäksi laajennusosa lisäsi peliin muutamia uusia yksikköjä ja muokkasi joitain vanhoja, mutta alkuperäisen pelin pelimekaniikka pysyi samana. Tämä johti siihen, että "Rise of Romeen" syntyi Rooman noususta militaristisempi näkökulma kuin monien historioitsijoiden mielestä, sillä todellisuudessa poltetun maan ja joukkotuhon taktiikkoja pyrittiin välttämään mahdollisimman usein.


title: Age of Empires

text: Vuonna 2018 pelistä on julkaistu "Definitive Edition" -versio.


title: Digimon

text: Digimon (, lyhenne japaninkielisestä sanasta デジタルモンスター, "dejitaru monsutā", ”digitaaliset hirviöt”) on japanilainen sarja, johon kuuluu animea, mangaa, leluja, videopelejä ja korttipelejä. Digimonista on myös tehty monta elokuvaa, joista vain seitsemän on esitetty englanniksi ja kolme (tiivistettynä yhdeksi elokuvaksi) suomeksi. Tämä elokuva poikkeaa huomattavasti juoneltaan kolmesta erikseen esitetystä japanilaisesta elokuvasta.


title: Digimon

text: Digimonit ovat datasta koostuvia olentoja, jotka kuoriutuvat digimunista (, ). Japanin ulkopuolisissa versioissa digimuniksi tai Digi-Eggeiksi () kutsutaan myös esineitä, joilla on merkittävä rooli erikoislaatuisissa digivoitumistyypeissä. "Digivoituminen" (, , "Evolution") on keino, jolla digimonit etenevät tai kehittyvät ylempiin muotoihin. Ihmisten kumppaneina toimivat digimonit eivät yleensä pysy Rookie-tasoa korkeammissa muodoissa, koska ovat taistelun jälkeen liian väsyneitä tai nälkäisiä pysyäkseen ylemmissä muodoissa. Lisäksi tällaiset digimonit tarvitsevat digivoitumiseensa energiaa laitteista nimeltä Digivice. Poikkeuksena on Tailmon, joka pienen kokonsa takia kykenee pitämään Champion-muotonsa taistelun jälkeenkin paitsi digivoituessaan Angewomoniksi tai Holydramoniksi.


title: Digimon

text: Digimonien normaali digivoitumisjärjestelmä käsittää kuusi eri muotoa:


title: Digimon

text: Fresh-muotoiset digimonit ovat täysin hyökkäyskyvyttömiä, kun taas In-Training -muotoiset digimonit osaavat lähinnä vain yhden hyökkäyksen: "Acid Bubbles".


title: Digimon

text: Varhaisimmissa sarjoissa digivoituminen Ultimate- ja Mega-muotoihin tapahtuu tiettyjen esineiden avulla, kuten "Digimon Adventuressa" tiettyjä luonteenpiirteitä kuvaavien Tuntolevyjen eli Tunnusten () voimalla. Mutta joskus digimonit voivat edetä ylempiin muotoihinsa yhdistymällä toistensa kanssa "DNA-digivoitumisella" (kutsuttu myös "Fuusioitumiseksi") (, "Jogres Evolution"). "Digimon Tamersissa" digivoituminen Mega-muotoon voi tapahtua myös yhdistymällä oman ihmiskumppaninsa kanssa. Englanninkielinen nimi tälle tekniikalle on "Biomerge Evolution".


title: Digimon

text: Kaksi perinteisestä digivoitumisesta poikkeavaa muotoa ovat Armor (, "Armor Form") ja Hybrid (, "Hybrid Form"). Armor-muotoiset digimonit syntyvät "Digimon Zero Twossa" "haarniskoitumisella" (, , "Armor Evolution"), jossa digimonit kehittyvät Digi-Eggejä käyttäen. Hybrid-muotoiset digimonit syntyvät "Digimon Frontierissa", kun ihmiset käyttävät "henki-evoluutiota" (, ) muuttuakseen digimoneiksi.


title: Digimon

text: Lisäksi joillakin digimoneilla on vaihtoehtoisia muotoja, joihin digivoitua tietyillä tasoilla. Ja joillakin Mega-tason digimoneilla kuten Arkadimonilla ja Daemonilla on myös olemassa harvinainen ylempi Ultra (, "Super Ultimate") -muoto. "Digimon Fusion" sarjassa esiintyi None -muodon digimoneja, jotka virallisesti eivät olleet minkään tason digimoneja, mutta jotka voimiltaan vastasivat joko Rookie-, Champion-, Ultimate- tai Mega-tason digimoneja.


title: Digimon

text: "Digimon Adventuressa" ja "Digimon Data Squadissa" digimon muuttuu tuhoutuessaan digimunaksi ja syntyy uudelleen kuoriutuessaan sen sisältä. Ainakin osa digimoneista säilyttää muistonsa elämästään ennen uudelleensyntymää. Uudelleensyntymää ei kuitenkaan tapahdu, jos kaikki digimonin data tuhoutuu täysin tai joku toinen digimon lataa sen itseensä. Kuratan luomat kokeelliset digimonit Gizumonit kykenivät hyökkäyksellään tuhoamaan täysin toisen digimonin datan, jolloin kyseinen digimon ei voinut syntyä uudelleen. "Digimon Adventure trissa" Digimaailman uudelleenkäynnistymisen myötä kaikki aiemmin ihmisten maailmassa ja digimaailmassa tuhoutuneet digimonit syntyivät uudelleen muistinsa menettäneinä paitsi Apocalymon, jonka data oli yhä Meicoomonissa.


title: Digimon

text: Ensimmäinen Digimon-animesarja alkoi Japanissa 7. maaliskuuta 1999, Yhdysvalloissa 14. elokuuta 1999 ja Suomessa 10. tammikuuta 2001. Seitsemän lasta Taichi Yagami, Yamato Ishida, Sora Takenouchi, Koushiro Izumi, Mimi Tachikawa, Jou Kido ja Takeru Takaishi päätyvät kesäleiriltä Digimaailmaan, jota asuttavat digimonit eli digitaaliset hirviöt. Lapset saavat kuulla olevansa "Valittuja lapsia", joiden tehtävä on pelastaa todellinen maailma ja Digimaailma pahuudelta. Jokainen lapsi saa käsiinsä laitteen nimeltä Digivice sekä oman digimon-kumppanin. Digivicejen avulla he voivat saada digimoninsa muuttumaan/digivoitumaan Champion-muotoihinsa. He saavat myös paljon arvokasta apua salaperäiseltä mieheltä nimeltä Gennai. Kukistettuaan Devimonin ja taistellessaan Etemonia vastaan, lapset löytävät kukin Tuntolevyt, joiden tunnuksia vastaavat ominaisuudet auttavat heidän kumppaneitaan digivoitumaan Ultimate-muotoihin. Lopulta he joutuvat seuraamaan Vandemonia takaisin omaan maailmaansa löytääkseen kahdeksannen Valitun lapsen, Hikari Yagamin, ja estääkseen Vandemonia tuhoamasta häntä. Kun kaikki kahdeksan lasta ovat koossa, he palaavat Digimaailmaan tuhoamaan kaiken pahan alkulähteenä toimineet neljä Pimeyden Valtiasta sekä Apocalymonin.


title: Digimon

text: Toinen Digimon-animesarja on jatkoa edelliselle ja se alkoi Japanissa 2. huhtikuuta 2000. Se tunnetaan myös nimillä Digimon 02 ja Digimon Adventure 02. Edellisen sarjan tapahtumista on kulunut kolme vuotta (englanninkielisessä versiossa neljä vuotta). Digimaailmaan on ilmestynyt uusi uhka: ihminen, joka kutsuu itseään Digimon-keisariksi. Hän orjuuttaa digimoneja "pahoilla renkailla" ja estää Valittujen lasten kumppaneiden digivoitumisen Pimeiden Tornien avulla. Edellisistä Valituista lapsista vain Takeru Takaishi ja Hikari Yagami ovat aktiivisesti mukana taistelussa. Mukana on myös kolme uutta lasta: Daisuke Motomiya, Miyako Inoue (suomennoksessa virheellisesti Kyo Inoue) ja Iori Hida. He käyttävät Pimeiden Tornien vaikutukselle immuunia sekä muinaista digivoitumismenetelmää nimeltä "haarniskoituminen". Digimon-keisari paljastuu lapsineroksi nimeltä Ken Ichijouji, joka myöhemmin alkaa katua tekojaan ja liittyy pitkän epäröinnin jälkeen yhdeksi Valituista lapsista. Mutta sitten Pimeitä Torneja käyttävät Digimaailman tasapainon järkyttämiseen kaksi digimonia Archnemon ja Mummymon sekä näiden ihmisluoja Yukio Oikawa, jotka olivat manipuloineet Keniä. Mutta Oikawaa puolestaan oli manipuloinut lasten vanha vihollinen Vamdemon, joka palasi BelialVamdemonin hahmossa.


title: Digimon

text: Kolmas Digimon-animesarja alkoi Japanissa 1. huhtikuuta 2001 ja se sijoittuu maailmaan, jossa kaksi edellistä sarjaa ovat vain televisiosarjoja ja digimoneista on kehitetty kortti- ja videopelejä, joilla on vaikutusta oikeisiinkin digimoneihin. Päähenkilö on poika nimeltä Takato Matsuki, joka saa käsiinsä "Sinisen kortin". Se muuttaa hänen kortinlukulaitteensa Digiviceksi nimeltä D-Voima (, Japanissa D-Arc) ja tekee Takatosta digimon-kesyttäjän. Lisäksi Takaton itse suunnittelema "unelmadigimon", Guilmon, muuttuu oikeaksi digimoniksi, josta tulee hänen oma kumppaninsa. He alkavat taistella todelliseen maailmaan tunkeutuneita digimoneja vastaan kahden muun kesyttäjän, Henry Wongin ja Rika Nonakan, kanssa. He käyttävät kortteja vahvistaakseen digimonejaan "Digi-Modify" -toiminnan kautta. Mukana on myös Calumon, joka poikkeaa muista digimoneista sillä, että se ei muutu lainkaan ylempään muotoon. Calumon paljastuu koko digievoluution avaimeksi, jonka ainoa voima on kyky saada digimonit digivoitumaan. Lähtiessään pelastamaan Calumonia, myös Takaton ystävistä Jen Katousta, Kazu Shiodasta ja Kenta Kitagawasta, sekä Henryn pikkusiskosta Shiuchon Wongista tulee myös digimon-kesyttäjiä. Ja Digimaailmassa he kohtaavat myös sinne kuukausia aiemmin saapuneen Ryo Akiyaman. Takato, Henry, Rika ja Ryo löytävät myös keinon saada digimoninsa kehittymään Mega-muotoihinsa yhdistymällä näiden kanssa. Lopulta he joutuvat oikeaan maailmaan palatessaan taistelemaan digimonien todellista vihollista, tietokoneohjelma D-Reaperiä vastaan.


title: Digimon

text: Neljäs Digimon-animesarja alkoi Japanissa 7. huhtikuuta 2002. Viisi lasta Takuya Kanbara, Kouji Minamoto, Junpei "J.P." Shibayama, Izumi "Zoe" Orimoto ja Tomoki "Tommy" Himi saavat ensin kännykkäänsä outoja viestejä, jotka johdattavat heidät maanalaiseen junaan, joka vie heidät Digimaailmaan. He tapaavat kaksi digimonia, Bokomonin ja Neemonin, joiden opastuksella he etsivät käsiinsä tulen (Takuya), valon (Kouji), ukkosen (Junpei), tuulen (Izumi) ja jään (Tomoki) henget. D-Skannereiksi (, ) kutsuilla Digiviceillaan he käyttävät henkiä muuttuakseen Legendaarisina sotureina kutsutuiksi digimoneiksi, joiden hahmossa heidän on kukistettava Digimaailmaa aiemmin Seraphimonin ja Ophanimonin avulla suojellut Cherubimon, joka yrittää nyt tuhota Digimaailman. He onnistuvat kukistamaan pahoiksi tulleet maan, teräksen, veden ja puun henget omaavat Grumblemonin, Arbormonin, Mercurymonin ja Ranamonin ja vapauttavat turmeltuneen pimeyden hengen vallasta Koujin kaksoisveljen Kouichi Kimuran. Cherubimonin kukistuttua, tämän toimia jatkavat "Royal Knights" -ryhmään kuuluvat digimonit Dynasmon ja Crusadermon. Paljastuu myös, että näiden tavoitteena oli käyttää Digimaailman dataa elvyttämään sen alkuperäinen tyrannimainen hallitsija Lucemon. Kun kaikki henget yhdistyvät digimoniksi nimeltä Susanoomon, alkaa viimeinen taistelu Lucemonia vastaan.


title: Digimon

text: Kolmen vuoden tauon jälkeen, 2. huhtikuuta 2006, Japanissa alkoi uusi Digimon-animesarja nimeltä Digimon Savers, mutta englanninkielisenä se esitettiin nimellä Digimon Data Squad. Tämä animesarja kuitenkin eroaa aiemmista, sillä sen animaattorit ja kirjoittajat ovat vaihtuneet. Sarjan päähenkilö on poika nimeltä Marcus Damon, joka ystävystyy DATS-nimisestä järjestöstä paenneen Agumonin kanssa. DATS ("Digital Accident Tactics Squad") on Homer Yushiman perustama ja Richard Sampsonin johtama järjestö, joka pyrkii pitämään Digimaailman ja digimonien olemassaolon salassa muilta. Agumonista tulee Marcusin digimon-kumppani ja he liittyvät DATSiin, jossa he työskentelevät Thomas H. Norsteinin ja Yoshino Fujiedan kanssa. Myöhemmin heihin liittyy myös Digimaailmassa varttunut poika nimeltä Keenan Crier. Saadakseen kumppaninsa digivoitumaan, heidän on käytettävä DNA:ta ("Digital Natural Ability") sekä omaa empatiaansa ja tahdonvoimaansa. Lisäksi heidän digimoninsa voivat digivoitua Mega-tasoakin korkeammalle Burst-muotoihin (). Ensin he joutuvat taistelemaan Digimaailman hallitsijoihin kuuluvaa Merukimonia vastaan. Merukimonin epäluottamus johtui digimoneja kohtaan tehdyistä hyökkäyksistä, joiden aiheuttajaksi paljastuu Akihiro Kurata ja tämän keinotekoiset digimonit Gizumonit. Lapset joutuvat myös taistelemaan Kuratan apulaisia Kouki Tsubasaa, Ivania ja Nanamia vastaan, jotka kykenivät muuntautumaan digimoneiksi. Vaikka Kuratan aikeet onnistutaan estämään, Digimaailman ylin hallitsija King Drasil on vakuuttunut ihmisten ja digimonien kyvyttömyydestä elää sovussa ja alkaa tuhota molempia maailmoja.


title: Digimon

text: 6. heinäkuuta 2010 alkoi aivan uusi Digimon-animesarja, jossa digimonit olivat aivan erilaisia kuin aiemmissa. Digivoitumisen sijaan digimonit vahvistuvat yhdistymällä väliaikaisesti tai peräti pysyvästi muiden digimonien kanssa. Kaudella esiintyy myös digimoneja, jotka eivät ole mitään tasoa, mutta vastaavat voimiltaan joko Rookie-, Champion-, Ultimate- tai Mega-tason digimoneja. Sarjan alkuperäinen nimi on Digimon Xros Wars, mutta se näytettiin englanniksi nimellä Digimon Fusion. Sarja jakautuu kolmeksi tuotantokaudeksi.


title: Digimon

text: Ensimmäisellä kaudella (jaksot 1-30) nuori poika nimeltä Mikey Kudo päätyy ystäviensä, Angie Hinomoton ja Jeremy Tsurgin, kanssa Digimaailmaan, jossa tapaavat Shoutmonin sekä joukkoja muita digimoneja. Mikey saa käsiinsä laitteen nimeltä Fusion Loader, jolla hänestä tulee Fusion Fighters (Japanissa "Xros Heart") -nimisen armeijan kenraali ja voi tehdä Shoutmonista voimakkaamman yhdistämällä sen väliaikaisesti muiden digimonien kanssa. He kohtaavat kuitenkin myös kilpailevina armeijoita, kuten Christopher Aonuman johtama Blue Flare, Nene Amanon ja AxeKnightmonin johtama Midnight (Japanissa "Twilight") sekä Bagramonin (AxeKnightmonin veli) johtama Bagra-armeija ("Bagra Army"). Sarjan toisella kaudella (jaksot 31-54), Bagramonilla on käsissään kaikki Digimaailman hallitsemiseen tarvittavat koodikruunut. Mikey ja Shoutmon palaavat Digimaailmaan ilman Angieta ja Jeremya. Mikey, Christopher ja Nene yhdistävät armeijansa kohdatakseen Bagramonin ja tämän seitsemän Pimeyden kenraalia ("Dark Generals"), mutta nyt Nenen pikkuveli, Ewan Amano, oli Bagramonin ja AxeKnightmonin manipulaation uusi kohde, joka kuvitteli Digimaailman olevan pelkkä peli.


title: Digimon

text: 2. lokakuuta 2011 alkoi kolmas kausi, "The Young Hunters Who Leap Through Time", jossa on kulunut vuosi taistelusta Bagramonia vastaan. Mikey Kudo ja Ewan Amano joutuvat kumppaniensa, Shoutmonin ja Damemonin, sekä uusien päähenkilöiden, Tagiru Akashin ja Gumdramonin, kanssa uuteen seikkailuun paikkaan nimeltä DigiQuartz, joka sijaitsee ihmisten maailman ja Digimaailman välissä. Heidän lisäkseen siellä seikkailevat myös Digimon-metsästäjät Ryouma Mogami, Ren Tobari, Airu Suzaki sekä Hideaki Mashimo ja Kiichi Funabashi. Lopulta DigiQuartzin luojaksi paljastuu Quartzmon, Bagramonin datasta syntynyt paha digimon. DigiQuartzin ollessa repeämä ajassa ja avaruudessa, myös aiempien sarjojen päähenkilöt kykenevät myöhemmin saapumaan omista todellisuudestaan Mikeyn ja muiden avuksi auttamaan Quartzmonin pysäyttämisessä.


title: Digimon

text: Sarjaa itsessään ei ole esitetty Suomen televisiossa, mutta sarjan englanninkieliset versiot kahdesta ensimmäisestä kaudesta ovat saatavilla suoratoistopalvelu Netflixistä.


title: Digimon

text: Digimon-animen 15-vuotistaipaleen kunniaksi, Japanissa ilmoitettiin alkavan 2015 uusi animesarja, joka sijoittuu samaan jatkumoon "Digimon Adventuren" kanssa. Vanhemmat Valitut lapset tekevät esiintymisen tässä sarjassa lukio-opiskelijoina. 13. joulukuuta 2014 uuden sarjan virallinen nimi Digimon Adventure tri. paljastettiin uuden kuvan kera, jossa nyt ensimmäistä kertaa nähdään Valitut lapset uusissa ulkomuodoissaan. Toukokuussa 2015 ilmoitettiin, että sarja on muutettu kuusiosaiseksi elokuvasarjaksi, joka kuitenkin julkaistiin Crunchyrollissa ja Hulussa 26 jakson mittaisena animesarjana.


title: Digimon

text: Sarja sijoittuu kolme vuotta "Digimon Zero Twon" jälkeen, kun ihmisten maailmaan ilmestyy salaperäiselle tartunnalle ilmestyneitä digimoneja aiheuttamaan tuhoa. Taichi Yagami ja muut "Digimon Adventuresta" tutut Valitut lapset tapaavat jälleen vanhat digimonkumppaninsa ja saavat tukea Japanin hallitukselta, Daisuken, Miyakon, Iorin ja Kenin hävittyä taistelun Alphamonia vastaan ja kadottua jälkiä jättämättä. Taichi ja muut tapaavat myös uuden Valitun lapsen nimeltä Meiko Mochizuki ja tämän kumppanin Meicoomonin, joista tulee heidän ystäviään. Mutta sitten Meicoomon paljastuu tartunnan aiheuttajaksi, jota Alphamon sekä Digimon-keisarin ja Gennain ulkomuotoja käyttänyt salaperäinen mies pyrkivät käyttämään hyväkseen mestarinsa Yggdrasilin toiveiden toteuttamista varten. Valittujen lasten hetkellinen neuvottomuus uhkaa jopa ajaa Homeostasiksen ja tämän palvelijan, Hackmonin, turvautumaan omiin keinoihinsa uhan pysäyttämiseksi. Sarjassa esiintyvät myös Daigo Nishijima ja Maki Himekawa, hallituksen työntekijät, jotka olivat nuorempina alkuperäisiä Valittuja lapsia ennen muita.Toukokuussa 2016 julkistettiin uusi Digimon-multimediaprojekti, johon kuuluu leluja, Nintendo 3DS:lle julkaistava videopeli ja uusi animesarja "Digimon Universe: Appli Monsters".


title: Digimon

text: Tarina sijoittuu vuoteen 2045 sekä maailmaan, jossa asuu digimonien sijaan appmoneja eli applihirviöitä, mobiilisovelluksista syntyviä tekoälyolentoja. Päähenkilö on Haru Shinkai, joka saa käsiinsä laitteen nimeltä Applidrive ja herättää sillä henkiin oman appmoninsa Gatchmonin. Yhdessä heidän on palautettava kahden maailman välinen rauha ja tuhottava vaarallista virusta levittävä tekoäly nimeltä Leviathan. Harua avustavat tehtävässään myös tämän ystävä Yujin Ozora ja Offmon, lapsi-idoli Eri Karan ja Dokamon, kuuluisa AppTubettaja Torajirou Asuka ja Musimon ja hakkeri Rei Katsura ja Hackmon, jonka veljen Leviathan sieppasi. Myöhemmin paljastuu että Yujin on todellisuudessa androidi, jonka Leviathan on luonut tarkkailemaan ihmisiä.


title: Digimon

text: Seitsemän ensimmäistä elokuvaa sijoittuvat neljään ensimmäiseen animesarjaan ja ovat myös ainoat Japanin ulkopuolella ilmestyneet elokuvat. Kolme ensimmäistä elokuvaa on myös tiivistetty Japanin ulkopuolella "Digimon-elokuvaksi".


title: Digimon

text: Toei Animation Festivalissa on esitetty myös kaksi tietokoneanimoitua lyhytelokuvaa "" ja "".


title: Digimon

text: "Digimon Adventure tri.":n päättymisen jälkeen Twitterissä julkistettiin, että uutta "Digimon"-projektia oltiin työstämässä. 29. heinäkuuta 2018 julkistettiin projekti, joka kulki nimellä Digimon Adventure: The Movie (), jonka on tarkoitus juhlistaa ensimmäisen televisiosarjan 20-vuotistaivalta. Tuottaja Hiromi Seki, hahmosuunnittelija Katsuyoshi Nakatsuru ja digimonien suunnittelija Kenji Watanabe, jotka työstivät alkuperäistä sarjaa, palaavat elokuvan pariin. Ensimmäiset kuvat paljastivat Taichin ja Yamaton 22-vuotiaina, paljastaen elokuvan sijoittuvan viisi vuotta "Digimon Adventure tri.":n jälkeen.


title: Digimon

text:
"Digimon Adventuren" näytöskerralla Digimonin dubbasi Nelosen silloinen vakioryhmä Agapio Racing Team. Sarjan suosion myötä jälkiäänityksen kritiikki johti dubbausyhtiön vaihtamiseen kauden puolessavälissä. Asialle valittiin muita piirrettyjä sarjoja aiemmin dubannut Tuotantotalo Werne, joka jo ennestään dubbasi Nelosella esimerkiksi Puuha-Peteä. Werne dubbasi "Digimon Zero Twosta" vain ensimmäiset 26 jaksoa ja loput näytettiin Suomessa tekstitettyinä. "Digimon Tamers" esitettiin Suomessa kokonaan Wernen dubbaamana. Mutta myöhempiä Digimon-sarjoja ei ole dubattu. "Digimon Fusionin" kaksi ensimmäistä tuotantokautta ovat katsottavissa Suomessa teksitettyinä Netflixin kautta.Vuosien 2001-2005 välillä oli Suomessakin julkaistu Digimon-sarjakuvalehti.
Sarjakuva perustuu "Adventuren" jaksoihin 1–13, "Zero Twon" jaksoihin 1–21 sekä "Tamersin" jaksoihin 1–25.
Sarjakuvalehden julkaisija Suomessa oli Egmont Kustannus ja julkaisi lehteä 6 kertaa vuodessa. Lehti lopetettiin vuoden 2005 jälkeen.


title: Henrik IV (Saksa)

text: Henrik IV (11. marraskuuta 1050–1106) oli Saksan kuningas vuodesta 1056 ja Pyhän saksalais-roomalaisen keisarikunnan keisari vuodesta 1084 vuoteen 1105, jolloin hänet syöstiin vallasta. Henrik IV oli frankkilaisen suvun kolmas keisari.


title: Henrik IV (Saksa)

text: Henrik IV oli keisari Henrik III:n ja tämän toisen vaimon, Agnes de Poitoun, vanhin poika. Hän syntyi todennäköisesti kuninkaallisessa palatsissa Goslarin kaupungissa. Hänen kastajaisiaan viivytettiin, jotta Clunyn luostarin apotti Hugo pääsisi hänen kummisedäkseen. Tätä ennen jouluna Henrik III suostutteli läsnä olevat aateliset vannomaan uskollisuutta pojalleen. Kolme vuotta myöhemmin Henrik III halusi varmistaa kuninkuuden periytymisen ja hän kutsui kokoon suuren joukon aatelisia valitsemaan nuoren Henrikin kruununperilliseksi. 17. heinäkuuta 1054 Henrik III järjesti Kölnin arkkipiispa Hermannin kruunaamaan poikansa kuninkaaksi. Kun Henrik III sitten odottamatta kuoli vuonna 1056, kuusivuotiaan Henrik IV:n asemaa ei kyseenalaistettu. Henrik IV:n ollessa alaikäinen hänen äitinsä, keisarinna Agnes, johti keisarikuntaa.


title: Henrik IV (Saksa)

text: Henrik IV pyrki vahvistamaan keisarikunnan valtaa, mutta hän joutui tasapainottelemaan pitääkseen sekä aateliston lojaalisuuden että paavin tuen. Hän oli menettää molemmat vuonna 1075, kun hän ajautui investituurariitaan paavin kanssa. Paavi Gregorius VII julisti Henrikin pannaan 22. helmikuuta 1076. Tammikuussa 1077 Henrik seisoi kolme päivää Canossan portin ulkopuolella pyytäen paavilta anteeksiantoa. Paavi poisti pannan tietyllä ehdoilla, joita Henrik kuitenkin pian rikkoi.


title: Henrik IV (Saksa)

text: Henrikin ensimmäisessä avioliitossa syntyi kaksi poikaa, Konrad ja Henrik. Konrad kuoli, kun hän vaati kruunua itselleen, mutta Henrik syrjäytti isänsä vuonna 1105, jolloin hänestä tuli Henrik V. Henrik IV on haudattu Speyerin tuomiokirkkoon.


title: Honorius II

text: Paavi Honorius II (k. 13. helmikuuta 1130) oli paavina 15. joulukuuta 1124 – 13. tai 14 helmikuuta 1130. Hänen oikea nimensä oli Lamberto Scannabecchi. Hän toimi paavi Calixtus II:n lähettiläänä Wormsin konkordaattia neuvoteltaessa.


title: Honorius II

text: Honoriuksen aikana temppeliherrain ritarikunta sai paavin siunauksen toiminnalleen.


title: Honorius II

text: Edellisellä vuosisadalla myös Pietari Caldus oli ottanut nimen Honorius II (1061–1064), mutta häntä pidetään vastapaavina.


title: Monty Python

text: Monty Python oli brittiläinen komediaryhmä, joka tuli tunnetuksi BBC:lle tehdystä TV-sarjasta Monty Pythonin lentävä sirkus (1969–1974). Ryhmä on tehnyt lisäksi neljä elokuvaa sekä lukemattoman määrän oheistuotteita äänitteistä ja kirjoista videopeleihin.


title: Monty Python

text: Pythoneita olivat Graham Chapman, John Cleese, Terry Gilliam, Eric Idle, Terry Jones ja Michael Palin. Ryhmän kirjoittamat sketsit luotiin lähinnä työpareina Cleese–Chapman ja Palin–Jones. Eric Idle kirjoitti yksin. Terry Gilliam loi sketsejä yhteen nivoneet animaatiot.


title: Monty Python

text: Yhdysvaltalaista Gilliamia lukuun ottamatta ryhmän jäsenet olivat opiskelleet joko Oxfordin tai Cambridgen yliopistossa.


title: Monty Python

text: Monty Pythonin televisiosarjan ja elokuvien tekoon osallistuivat myös Neil Innes, joka kirjoitti lauluja "Lentävään sirkukseen", sekä näyttelijät Carol Cleveland ja Connie Booth.


title: Monty Python

text: Cleese ja Chapman tekivät vuonna 1967 sarjaa "At Last the 1948 Show" ja Idle, Jones ja Palin sarjaa "Do Not Adjust Your Set". Tiimit ryhtyivät yhteistyöhön vuonna 1969.


title: Monty Python

text: Ryhmä joutui miettimään itselleen ja sarjalleen nimeä kirjoittaessaan sketsejä "Monty Pythonin Lentävän Sirkuksen" ensimmäiselle kaudelle kesällä 1969. Ensimmäisiä esille nousseita ehdotuksia olivat Michael Palinin mukaan muun muassa "Megapode", "Arthur Megapoden mitätön show", "Arthur Megapoden eläintarha", "E. L. Moistin lentävä sirkus", "Kauhea, totinen Megapode", "Megapoden atomisirkus", "Vaseliiniparaati", "Milon Venuksen paniikkishow", "Pupu, kahelo, hiirihauka, sänki ja saapas", "Pöllönvenytystunti", "Hevonen, lusikka ja kulho", "Rupikonnanylennyshetki" ja "Paroni van Tookin lentävä sirkus". Eric Idlen mukaan jossain vaiheessa kaikkein todennäköisin nimiehdokas oli "Gwen Dibley". BBC kuitenkin hylkäsi nämä kaikki nimet "kaameina". Lopulta John Cleese ehdotti nimeä "Python", ja Idle yhdisti siihen pubituttunsa nimen "Monty". Nimi "Monty Python" toi ryhmälle mieleen jonkun "iljettävän teatteriagentin", joten se hyväksyttiin. BBC halusi sarjan nimeen mukaan myös "Lentävän sirkuksen", joten sarjan lopullinen nimi oli kompromissi.


title: Monty Python

text: "Monty Pythonin lentävä sirkus" saavutti alusta alkaen suosiota Britanniassa uudenlaisella huumorillaan. Huumoriin kuului sketsien pituus, eikä niissä nähtykään totuttua loppuhuipennusta; saumatta liu'uttiin seuraavaan sketsiin. Hengähdystauoiksi oli tiettyihin väleihin punottu houreisen tuntuisia leikeanimaatiopätkiä, joita voi luonnehtia puhdastyylisiksi aasinsilloiksi.


title: Monty Python

text: Vuonna 1971 sarja osallistui myös Montreux'n Kultainen ruusu -kilpailuun ja sijoittui siinä toiseksi (Hopeinen ruusu). Pythonien huumori ei perustunut vakiohahmoihin vaan suurimmaksi osaksi täysin järjettömään humoristiseen ilotulitukseen. He pyrkivät käsikirjoituksissaan aina paisuttelemaan pienimmätkin asiat äärimmäisyyksiin – kuuluisana esimerkkinä 3. jakson ravintolasketsi, jossa tehdään suuri numero likaisesta haarukasta.


title: Monty Python

text: Monty Pythonin anarkistisella tyylillä on ollut suuri vaikutus komediaan. Monissa suomalaisissakin viihdeohjelmissa, muun muassa Studio Julmahuvissa, voi nähdä selviä Python-vaikutteita, joissakin tapauksissa jopa suoria sketsilainoja. Myös South Park -televisiosarjan luojat Trey Parker ja Matt Stone ovat monesti teoksillaan tunnustaneet rakkauttaan Pythonia kohtaan. Myös Alivaltiosihteeri-huumoriryhmä on kertonut ottaneensa vaikutteita Monty Pythonista.


title: Monty Python

text: Monty Pythonilla on ollut suuri vaikutus Englannin kulttuuriin. Näistä näkyvimpiä ovat englannin kieleen tulleet, joko suoraan esityksistä tai niistä johdetut sanat ja ilmaukset kuten "Pythonesque", josta on tullut synonyymi surrealistiselle huumorille, ja joka on löydettävissä yleisesti englannin sanakirjoista. Kyseistä termiä käytetään myös animaatiotyylistä, jolla Terry Gilliam teki Monty Pythonin animaatio-osat. Samantapaista tyyliä on käyttänyt muun muassa South Park.


title: Monty Python

text: Monty Pythonin mukaan nimettyjä asioita:


title: Monty Python

text: Douglas Adams on kirjassaan "The Salmon of Doubt" kertonut, kuinka Monty Python innoitti häntä. Hän myös kirjoitti joitakin sketsejä yhdessä Graham Chapmanin kanssa.


title: Monty Python

text: Britannian pääministeri Margaret Thatcher lainasi Monty Pythonin tunnettua sketsiä "Parrot sketch" puheessaan.Elokuvat "Monty Pythonin paremmat pilat" eli "Elämä on Pythonia" (1971) ja "Monty Python Hollywoodissa" (1982) ovat koosteita TV-sarjassa esitetyistä sketseistä. Edellinen tehtiin markkinoimaan ryhmää Yhdysvalloissa, jossa TV-sarjaa ei ollut esitetty; Suomen-ensi-ilta oli vuonna 1984. Elokuvaa varten Pythonit näyttelivät uudelleen kahden ensimmäisen tuotantokauden parhaita paloja. Jälkimmäisessä Pythonit taas näyttelevät tunnetuimpia sketsejään elävän yleisön edessä Hollywood Bowl -areenalla; Suomen-ensi-ilta oli vuonna 1985.


title: Tilke-DNA

text: Tilke-DNA on osa DNA:ta, joka sisältää ei-koodaavia jaksoja. Se sisältää paljon jäänteitä toimivista geeneistä ja retrovirusten perimästä. Siellä on myös "loisia" eli jaksoja, jotka pelkästään kopioituvat.


title: Tilke-DNA

text: Tilke-DNA:ssa on paljon erilaisia osia. Retrotransposonit ovat "hyppiviä geenejä" eli ne ovat tavallaan parasiitteja genomissa, jotka eivät pääse solusta toiseen, ja joiden kanssa solu elää tasapainossa. Aktiiviset transposonit koodaavat transposonien geenejä, mutta kokonaisuudessaan tämän DNA-osuuden informaatiomäärä on toiston takia pieni. Tilke-DNA:ssa on paljon toistuvajaksoista DNA:ta: lyhyttä emäsjaksoa toistetaan peräkkäin tuhansia kertoja. Tilke-DNA:sta on myös löydetty jaksoja, jotka ovat identtisiä hyvin monilla lajeilla. Näitä kutsutaan "ultrakonservatiivisiksi jaksoiksi" tai ""plagioiduiksi virheiksi"".


title: Tilke-DNA

text: "Roska-DNA"-nimityksestä luovuttiin muun muassa sen vuoksi, että löytyi jakso, joka sääteli koodaavaa geeniä, koodaamatta proteiinia. Tilke-DNAssa on myös geenejä, jotka koodaavat, mutta eivät tee mitään. Yleisin näistä geeneistä on "käänteinen transkriptaasi", joka irrottaa ja liittää itseään samaan paikkaan perimässä.


title: Tilke-DNA

text: Tilke-DNA:n olemassaoloa on kyseenalaistettu ja kriittisimmät ovat jopa pitäneet sitä ainoastaan tuntemattomina geeneinä ja niiden toimintaa ohjaavina osina. Tilke-DNA:n olemassaolo todistettiin kokeellisesti vuonna 2004, kun U.S. Department of Energy Joint Genome Institute (JGI) yhteistyössä Lawrence Berkeley National Laboratoryn kanssa poistivat hiiren perimästä miljoonia emäspareja, ilman että mitään vaikutuksia ilmeni.


title: QWERTY

text: QWERTY on yleisin kirjoituskonetyyppisten näppäimistöjen asettelu. Se on saanut nimensä sen ylimmän kirjainrivin kuuden ensimmäisen näppäimen järjestyksestä. QWERTY-asettelusta on olemassa useita kansallisia muunnelmia, esimerkiksi saksankielisten maiden Qwertz ja ranskalainen Azerty. Useimmissa muunnelmissa erot kuitenkin keskittyvät perusnäppäinalueen oikeaan laitaan, jonne esimerkiksi suomalaisessa versiossa on istutettu skandinaavisten kirjainten eli Å:n, Ä:n ja Ö:n näppäimet. Suomessa nämä ns. kansalliset näppäimet ovat olleet vuoden 1976 näppäimistöstandardista (SFS 3548) lähtien keskirivillä, kun ne vaihtoivat paikkaa keskirivissä viimeisinä olleiden pilkun ja pisteen kanssa.


title: QWERTY

text: QWERTY-asettelua käytetään tietotekniikassa myös muiden kuin latinalaisia aakkosia käyttävien kielten, kuten japanin ja kiinan, merkinsyöttöjärjestelmien pohjana, mistä syystä sen mukaisia näppäimistöjä tavataan yleisesti kaikkialla maailmassa. Asettelu ei kuitenkaan ole täysin yleismaailmallinen: esimerkiksi yleisimmällä venäjän kirjoittamiseen käytetyllä asettelulla ei ole mitään yhteyttä QWERTY-asetteluun.


title: QWERTY

text: Ensimmäiset kirjoituskoneet kehitettiin 1800-luvulla muun muassa sokeiden apuvälineiksi. Kirjainten järjestys vaihteli, mutta useimmiten kirjaimet olivat aakkosjärjestyksessä. Tästä voidaan edelleen nähdä merkkejä myös QWERTY-näppäimistössä, jonka keskimmäisellä kirjainrivillä eli perusrivillä sijaitsevat keskenään aakkosjärjestyksessä D, F, G, H, J, K ja L (jota alkuperäisessä versiossa seurasi vielä M).


title: QWERTY

text: QWERTY-asettelun kehitti yhdysvaltalainen sanomalehtimies ja keksijä Christopher Latham Sholes, joka pyrki uuden näppäinjärjestyksen avulla vähentämään aiemmin kehittämänsä, aakkosjärjestystä noudattaneen kirjoituskoneen esiin nostamia teknisiä ongelmia. Sholesin patentoimassa kirjoituskoneessa kukin näppäin kiinnittyi pitkävartiseen iskuriin, jonka päässä oleva kirjasin löi kirjoitustelaa vasten painautuvaan paperiin mustejäljen, kun näppäintä painettiin. Iskurin liike kohdistui paperiin alhaaltapäin, joten kirjoittaja ei voinut nähdä kirjoittamaansa tekstiä, ennen kuin se oli valmis. Tästä seurasi, että jos lähellä toisiaan sijainneet iskurit nopeasti näppäiltäessä takertuivat yhteen, ongelmaa oli vaikea huomata ja korjata.


title: QWERTY

text: Sholesin kirjoituskoneita ruvettiin valmistamaan Remingtonin tehtaassa vuonna 1874. Ensimmäisellä mallilla pystyi kirjoittamaan ainoastaan suuraakkosia, eikä se herättänyt erityistä huomiota. Tilanne muuttui, kun vuonna 1878 julkistettiin uusi malli, jolla pystyi kirjoittamaan myös pienaakkosia. Kussakin iskurissa oli nyt sekä pienaakkosen että suuraakkosen kirjasin, ja näppäimistöön oli lisätty erityinen "shift"- eli vaihtonäppäin, jonka avulla kirjoitustelan asemaa pystyi vaihtamaan juuri sen verran, että paperiin osui jompikumpi. Tekninen kirjoittaja Marcus Brooks on huomauttanut, että vaihtonäppäin tarjosikin ilmeisen edun ainakin verrattuna kilpailleeseen Caligraph-malliin, jossa pienaakkosille ja suuraakkosille oli erilliset näppäimet ja jonka näppäimistö oli siksi kooltaan miltei kaksinkertainen.


title: QWERTY

text: Alkuaikoina kirjoituskoneiden valmistajat levittivät myyttiä, että QWERTY on tieteellisesti osoitettu nopeimmaksi mahdolliseksi näppäinasetteluksi. Kerrotaan myös, että ylimmälle kirjainriville varta vasten sijoitettiin englannin sanan "typewriter" (’kirjoituskone’) kirjaimet, jotta myyntiedustajien olisi helppo opetella kirjoittamaan se nopeasti – vaikka vain alkeellisella kahden sormen tekniikalla – ja siten esitellä laitteen erinomaisuutta (mutta tämä voi hyvin olla pelkkä kaupunkitarina).


title: QWERTY

text:
Jotkut QWERTYn arvostelijat ovat väittäneet, että asettelu itse asiassa suunniteltiin hidastamaan kirjoittamista sijoittamalla englannin kielen yleisimpien kirjainten näppäimet hankalasti ja kauas toisistaan.
Väite perustunee kuitenkin osittaiseen väärinkäsitykseen, sillä Qwertyä ei suunniteltu varsinaisesti hidastamaan näppäilyä vaan pikemminkin varmistamaan, että englannin kielessä usein yhdessä esiintyvien kirjainten (kuten T:n ja H:n) iskurit eivät sijainneet lähekkäin.
Selvää on, että Sholes ei QWERTYä suunnitellessaan pyrkinyt hidastamaan ainakaan kymmensormijärjestelmää, joka kehitettiin vasta QWERTYn vakiinnutettua asemansa.
Teknisen kehityksen myötä iskurien yhteen takertuminen kävi harvinaisemmaksi ja helpommin korjattavaksi, ja Sholesinkin mainitaan suunnitelleen vielä aivan toisenlaisen, tehokkaammaksi tarkoitetun näppäinasettelun, jossa kaikki englannin vokaalit oli asemoitu perusriville ja oikean käden sormilla näppäiltäviksi (tässä suhteessa se muistuttaa myöhemmin kehitettyä vaihtoehtoista Dvorak-näppäimistöä).


title: QWERTY

text: Uusi asettelu ei kuitenkaan enää ottanut tulta. Konekirjoittajat olivat jo tottuneet QWERTY-näppäimistöön ja opetelleet tekemään työnsä sillä, koska kirjoituskonevalmistajat sellaisia valmistivat; kirjoituskonetehtaat puolestaan jatkoivat QWERTY-näppäimistöjen valmistamista, koska sellaisia konekirjoittajat osasivat käyttää. Näin ratkaisu on jäänyt pysyväksi käytännön standardiksi, jota uudetkin kirjoittajat opetetaan käyttämään, vaikka aakkosjärjestyksen mukainen näppäimistö oletettavasti olisi helpompi oppia ja jotkin aivan toisenlaiset asettelut voisivat olla nopeampia ja miellyttävämpiä käyttää. QWERTYn suosion vakiintumisesta on tullut tavallinen esimerkki johtavan markkina-aseman kehittymisestä.


title: QWERTY

text: Suomessa oli pitkään käytössä kaksi kilpailevaa näppäimistöjärjestelmää. Tilanteesta päästiin vuonna 1959, kun Suomen Standardisoimisliitto SFS vahvisti standardin kirjoituskoneiden näppäimistöstä. Kirjainten järjestys näppäimistöllä muuttui Suomessa 1970-luvulla, kun pohjoismaiset kirjaimet å, ä ja ö siirrettiin vuoden 1959 standardissa sovituilta paikoiltaan alariviltä nykyisille paikoilleen vuonna 1976.  Tilalle tulivat pilkku, piste ja väliviiva. Syynä oli se, että 1971 ensimmäisessä kansainvälisessä näppäimistön ISO-standardissa oli standardisoitu pilkku ja piste nykyisille paikoilleen. Vuonna 2008 SFS vahvisti uuden standardin näppäimistöstä (SFS 5966). Tällä kertaa minkään näppäimen paikkaa ei vaihdettu. Sen sijaan uusien merkkien tuottamisessa käytetään hyväksi Alt Gr -näppäintä. Esimerkiksi asteen ja promillen merkki syntyvät aiempaan helpommin uudella näppäimistöllä.


title: Opus Dei

text: Opus Dei () on katolisen kirkon personaaliprelatuuri (sielunhoitoinstituutio). Sen virallinen nimi on Pyhän Ristin ja Opus Dein Prelatuuri (). Opus Dein mukaan sen päätehtävä on opettaa, että kaikki on kutsuttu pyhyyteen ja tämä pyrkimys pyhyyteen voi toteutua arkielämässä ammatillisten ja muiden velvollisuuksien täyttämisessä.


title: Opus Dei

text: Personaaliprelatuuri kuuluu roomalaiskatolisen kirkon institutionaaliseen rakenteeseen. Personaaliprelatuuri koostuu prelaatistaan, tämän avustavasta papistosta ja maallikoista. Personaaliprelatuurin juridinen muoto luotiin toisessa Vatikaanin kirkolliskokouksessa erityisten sielunhoidollisten tehtävien hoitamiseksi. Prelaatin eli johtajan nimittää paavi mutta sen valitsee Opus Dein yleiskokous. Tämänhetkinen prelaatti on mons. Fernando Ocáriz edellisen prelaatin Javier Echevarrían kuoltua 12.12.2016.


title: Opus Dei

text: Vuonna 2015 Opus Deihin kuului 93 986 jäsentä. Heistä 91 892 on maallikkoja ja 2 094 pappeja. Jäsenistä noin 40 asuu Suomessa. Opus Dein jäseninä on kaksi kardinaalia ja 40 piispaa. Pyhän Ristin pappisyhteisöön, joka on Opus Deihin sidoksissa oleva yhteisö, kuuluu lisäksi noin 4 000 pappia. Papeista noin puolet kuuluu Opus Deihin ja loput kuuluvat omaan paikalliseen hiippakuntaan. Noin 70 % Opus Dein jäsenistä asuu omissa kodeissaan ja he muodostavat perinteisiä katolisia perheitä. 30% jäsenistä elää selibaatissa. Heistä suurin osa asuu Opus Dein keskuksissa.


title: Opus Dei

text: Opus Dei järjestää koulutustilaisuuksia siitä, miten katolinen spiritualiteetti soveltuu arkielämään. Henkilökohtaisten sosiaalitöiden lisäksi, monet Opus Dein jäsenet ovat perustaneet ja edesauttavat yliopistoja, opiskelijakoteja, kouluja, kotitalous- ja sosiaalialan oppilaitoksia.


title: Opus Dei

text: Opus Deitä on kuvattu katolisen kirkon eniten kiistaa aiheuttavaksi voimaksi.


title: Opus Dei

text: Suomessa on noin 40 Opus Dein jäsentä. Asuinkeskuksia on kaksi naisille ja kaksi miehille. Niissä asuu kussakin noin kymmenen numeraaria.


title: Opus Dei

text: Espanjalainen pappi Josemaría Escrivá de Balaguer perusti Opus Dein 2. lokakuuta 1928 ollessaan 26-vuotias. Escrivá koki nähneensä jumalallisen näyn, jossa hän näki Opus Dein ja antoi järjestölle nimen Opus Dei () korostaakseen Jumalan osuutta järjestön synnyssä. 16 kuukautta tämän jälkeen, 14. helmikuuta 1930, hän perusti sen naisjaoston, Escriván mukaan Jumalan pyynnöstä. Opus Dei saavutti jalansijaa opiskelijoiden joukossa ja Madridin työläiskaupunginosissa. Se levisi muutamassa vuodessa muille yhteiskunnan tasoille sekä muihin kaupunkeihin. Jo vuonna 1935 perustaja aikoi laajentaa toimintaa Ranskaan, mutta Espanjan sisällissota ja toinen maailmansota estivät tämän aikomuksen toteuttamisen. Vuonna 1946 Opus Dei aloitti toiminnan Portugalissa ja pian maailmansodan loputtua myös Isossa-Britanniassa, Italiassa, Ranskassa, Irlannissa, Yhdysvalloissa ja Meksikossa.


title: Opus Dei

text: Josemaría Escrivá muutti vuonna 1946 pysyvästi Roomaan, jonne hän perusti Opus Dein päämajan, sillä hän halusi korostaa Opus Dein hengen universaalisuutta. Hän kirjoitti ensimmäisille jäsenille kuusi vuotta Opus Dein perustamisen jälkeen: “On tärkeää korostaa, että emme ole ajallisesti rajoittunut ilmiö kirkon ja kristillisyyden historiassa. Opus Dei ei ole syntynyt korjaamaan jonkin maan tai aikakauden hätätilannetta, sillä Jeesus haluaa pikemminkin Opus Dein olevan alusta lähtien olennaisesti maailmanlaajuinen, olennaisesti katolinen.”


title: Opus Dei

text: Vuodesta 1950 lähtien Opus Dei laajeni voimakkaasti. Toimintakeskuksia syntyi Saksaan, Alankomaihin, Argentiinaan, Kanadaan, Venezuelaan ja muihin Länsi-Euroopan ja Amerikan maihin. Sen jälkeen seurasivat Japani, Filippiinit, Nigeria, Australia, Kenia, Kongo, Norsunluurannikko, Hongkong, Singapore, Ruotsi (1984), Taiwan, Suomi (1987), sen jälkeen mm. Puola (1989), Unkari ja Tšekki (1990), Intia, Israel, Liettua (1993) ja Viro (1996). Vuonna 2015 Opus Deissä oli jäseniä jo 91 892.


title: Opus Dei

text: Josemaría Escrivá de Balaguer kuoli Roomassa 26. kesäkuuta 1975. Toimiin hänen pyhäksijulistamisekseen ryhdyttiin 19. helmikuuta 1981 Roomassa 69 kardinaalin ja noin 1 300 piispan pyynnöstä. 9. huhtikuuta 1990 paavi Johannes Paavali II julisti sankarillisiksi hänen kristilliset hyveensä ja 6. heinäkuuta 1991 paavi julisti erään hänen esirukoustensa ansioksi luetun parantumisen luonteeltaan ihmeeksi. Johannes Paavali II julisti Roomassa Opus Dein perustajan autuaaksi 17. toukokuuta 1992 ja pyhäksi 6. lokakuuta 2002.


title: Opus Dei

text: Perustajan ensimmäiseksi seuraajaksi valittiin 15. syyskuuta 1975 mons. Alvaro del Portillo, joka oli työskennellyt muutaman kymmenen vuotta Opus Dein yleissihteerinä. Hän johti Opus Deitä 28. marraskuuta 1982 saakka sen yleispresidenttinä ja sen jälkeen paavin nimeämänä prelaattina, jolloin Opus Deistä tehtiin personaaliprelatuuri. Portillo menehtyi vuonna 1994. Seuraajaksi valittiin espanjalainen piispa Javier Echevarría Rodríguez, joka oli prelaatti kuolemaansa 12.12.2016 asti. Nykyään prelaattina toimii Fernando Ocáriz. Hänet valittiin Opus Dein prelaatiksi 23. tammikuuta 2017.


title: Opus Dei

text: Opus Dei sai vuodesta 1943 asteittain kaikki tarpeelliset katolisen kirkon hyväksymiset, kunnes vuonna 1982 Opus Dein asettaminen personaaliprelatuuriksi toi sille kirkko-oikeudellisen muodon, johon perustaja oli pyrkinyt.


title: Opus Dei

text: Prelatuurin peruskirjassa, joka on apostolinen konstituutio alkusanoin “Ut sit” (28.11.1982), paavi Johannes Paavali II sanoo: “Hyvin suuressa toivossa kirkko kääntää huomionsa ja äidillisen huolenpitonsa Opus Deihin, joka perustettiin Jumalan palvelijalleen Josemaría Escriválle antaman innoituksen johdosta 2. lokakuuta 1928 Madridissa, jotta se olisi aina pätevä ja tehokas väline pelastustehtävässä, jota kirkko toteuttaa maailman elämän puolesta.”


title: Opus Dei

text:
Opus Dei on personaaliprelatuuri, joka kuuluu katoliseen kirkkoon. Opus Dein maailmanlaajuisena paimenena toimii prelaatti, joka voi olla piispa. Vaikka prelatuuri ei ole hiippakunta, sen rakenne on samanlainen lukuun ottamatta sitä, ettei se ole maantieteellisesti rajattu. Samankaltaisia kirkollisrakenteita ovat mm. personaaliordinariaatit ja armeijoiden hiippakunnat. Apunaan prelaatilla on miespuolinen yleissihteeri ja naispuolinen ylineuvonantaja.
Tärkein elin on kahdeksan vuoden välein kokoontuva yleiskokous, joka myös valitsee prelaatin siten, että naiset asettavat ehdokkaat, ja miehet äänestävät prelaatin naisten asettamien ehdokkaiden joukosta. Paavi nimittää prelaatiksi yleiskokouksen valitseman ehdokkaan. Nimitys on elinikäinen ja nimityksen lisäksi paavi voi vihkiä prelaatin piispaksi, jolloin tämä voi vihkiä uusia pappeja tehtäväänsä.
Opus Dein jäsenet kuuluvat kaikkiin yhteiskuntaluokkiin. Jäsenistöllä ei ole mitään tunnusmerkkejä, eikä mitään ulkonaisia elämäntapoja erityisesti suositella. Jäsenistä asuu Euroopassa noin 60 % ja Amerikoissa noin 35 % . Katolisen kirkon tradition mukaisesti Opus Dein jäseneksi pääsee koettuaan vokaation eli Jumalan antaman sisäisen kutsun järjestön jäseneksi rukouksen ja mietiskelyn tuloksena.


title: Opus Dei

text: Suurin osa Opus Dein jäsenistä eli noin 70% on supernumeraareja. He asuvat omassa kodissaan ja ovat yleensä naimisissa. Jäsenmaksua ei ole vaan supernumeraarit antavat palkastaan, mitä näkevät parhaaksi. Sen lisäksi noin 30% jäsenistä on selibaatissa eläviä ihmisiä, joihin kuuluu numeraareja ja assosiaateja ja pappeja. Assosiaatit asuvat oman perheensä kanssa, yksin tai ystävien kanssa kun taas numeraarit asuvat yleensä Opus Dein keskuksissa, jotka jakautuu sukupuolen mukaan naisten tai miesten keskuksiin. Numeraarit ovat yleensä korkeasti koulutettuja henkilöitä ja he tukevat palkallaan oman keskuksensa toimintaa ja muita Opus Dein aloitteita. Myös assosiaatit tukevat Opus Dein toimintaa omien mahdollisuuksiensa mukaan kun taas numeraariassistentit ovat täysin yhteisölle omistautuneita, selibaatissa eläviä naisia, jotka asuvat ja tekevät työnsä Opus Dein keskuksessa.


title: Opus Dei

text: Pyhän Ristin pappisyhteisö on Opus Dein prelatuuriin sidoksissa oleva yhteisö, johon kuuluu tällä hetkellä noin 4 000 pappia. Se koostuu sekä prelatuuriin kuuluvista papeista, että hiippakuntapapeista ja -diakoneista. Hiippakuntiin kuuluvien pappien riippuvuus oman hiippakuntansa piispasta ei kuitenkaan muutu millään tavoin piispan pysyessä heidän ainoana kirkollisena esimiehenään. Prelatuuriin kuuluvat papit ovat aina ennen pappiskoulutustaan ja -vihkimistään olleet Opus Dein numeraarijäseniä ja tyypillistä heille, kuten muillekin numeraareille, on korkea, ennen teologista koulutusta hankittu akateeminen koulutus.


title: Opus Dei

text: Opus Deillä on myös avustajia, jotka tukevat sen tehtävää rukouksillaan, työllään ja avustuksillaan. Avustajat eivät kuulu prelatuuriin, eivätkä he kaikki ole katolilaisia tai kristittyjä. .Avustajat saavat halutessaan yhteisöltä siulunhoidollista tukea ja uskonnonopetusta mutta heitä ei velvoita mikään.


title: Opus Dei

text: Vaikka työn pyhittäminen on Opus Deissä keskeinen pyhityselämän ja apostolaatin toteuttamisen muoto ei Opus Dein mukaan järjestön jäsenyys ja työ kytkeydy toisiinsa, eikä järjestö neuvo jäseniään ammatillisissa asioissa. Opus Dei ei myöskään rajoita jäsenten mielipiteitä tai poliittista toimintaa. Opus Dein perustaja Escrivá de Balaguer kirjoitti vuonna 1930:


title: Opus Dei

text: Opus Deihin voi liittyä aikaisintaan 18-vuotiaana. Uusi jäsen liittyy aina yhden vuoden määräaikaisella sopimuksella. Viiden peräkkäisen vuoden päästä eli aikaisintaan 23-vuotiaana, jäsenyys voidaan vahvistaa pysyvästi. Opus Dein jäseneksi liittyvä sitoutuu erinäisiin velvoitteisiin.


title: Opus Dei

text: Opus Dein jäsenten hartauksiin kuuluvat mm. osallistuminen messuun, rukoilun harjoittaminen esimerkiksi ruusukon avulla, Evankeliumin tai muiden hengellisten kirjojen lukeminen, päivän omistaminen Jumalalle herättyään lausumalla »Serviam» (), ja kolmen Ave Maria -rukouksen lausuminen ennen nukkumaanmenoa. Pitkin päivää Opus Dein jäsenet rukoilevat spontaanisti kiitollisuuden osoituksilla Jumalalle tai muilla rukouksilla. Päivän lopussa heillä on tapana tehdä omantunnon tutkiskelua, jossa jokainen yksityisesti kiittää Jumalaa siitä hyvästä, jota on tehnyt, ja pyytää anteeksi virheistään. Keskeistä Opus Dein hengellisyydessä on työn suorittaminen mahdollisimman hyvin ja sen omistaminen Jumalalle.


title: Opus Dei

text: Järjestön tärkein päämäärä on tavallisen arkielämän pyhittäminen. Opus Dein mukaan pyhyys ei ole vain tiettyjen poikkeavien yksilöiden etuoikeus, vaan se on kenen tahansa saavutettavissa. Pyhittämisellä tarkoitetaan lähestymistä Jumalaan. Opus Dei korostaa jäsenten työn merkitystä ja kannustaa jäseniään ahkeraan työntekoon. Perustana tälle on Raamatun ilmoitus siitä, että Jumala loi ihmisen tekemään työtä (1. Moos. 2:15). Piispainkongregaation selvityksessä (23.8.1982, II b, julk. 28.11.1982) sanotaan muun muassa, että “prelatuuriin liittyvät maallikot eivät siirry uuteen teologiseen eivätkä kirkko-oikeudelliseen asemaan; he pysyvät tavallisina uskovaisina maallikoina ja käyttäytyvät tämän mukaisesti kaikissa toimissaan ja erityisesti apostolaatissaan.” Opus Dein jäsenet toteuttavat apostolaattiaan oman arkisen työnsä kautta ja heille tyypillisen maallikkoelämän rajoissa. Opus Deillä ei ole munkkeja tai nunnia, ja sen jäsenistä vain noin 2 % on pappeja. Paavi Johannes Paavali II kutsuikin Escriváa, Opus Dein prelaattia, “tavallisen elämän pyhimykseksi”.


title: Opus Dei

text: Opus Dein opetuksen mukaan jäsenet eivät ole ihmisiä, jotka eläessään maailmasta vetäytyneinä palaavat siihen toimiakseen työntekijöinä. He ovat työntekijöitä, joilla on ammatilleen ominainen ammatti-ihanne. Opus Dein mukaanheidän työnsä ja toimintansa kollegoiden kanssa on tie kohti Jumalaa.


title: Opus Dei

text: Opus Deitä kritisoitiin sen alkuvuosina salamyhkäisyydestä. Opus Dein perustaja Escriva kehotti niitä, jotka seurasivat häntä olemaan diskreettejä Opus Deistä siihen asti, kun järjestö saisi ensimmäisen juridisen muotonsa. Vuonna 1982 paavi Johannes Paavali II asetti Opus Dein Katolisen kirkon personaaliprelatuuriksi ja mahdollisti siten sen maailmanlaajuisen toiminnan.


title: Opus Dei

text: Tiukkaan elossa pysyvä virheellinen väite on se, että 80-luvulla Sveitsin oikeus olisi todennut Opus Dein olevan salainen järjestö. Totuus on kuitenkin päinvastainen. Sveitsin liittotasavallan tuomio-oikeus vahvisti alemman instanssin päätöksen siitä, että Opus Deillä ei ole salaisia toimintatapoja.


title: Opus Dei

text: Usein väitetään, että Opus Deillä on liiallinen valta katolisessa kirkossa. Kritiikkiin siitä, että järjestöllä olisi paljon valtaa Vatikaanissa, Opus Deistä on vastattu, että kardinaaleista vain kaksi ja 4 500 piispasta vain 40 on Opus Dein jäseniä.


title: Opus Dei

text: Opus Deitä on kritisoitu myös liiallisesta varallisuudesta. Kuitenkin katolisen journalistin John L. Allenin mukaan Opus Dein varallisuus kaikki sen omistamat kiinteistöt mukaan lukien on noin 2,8 miljardia dollaria, eli noin 30 000 dollaria jokaista jäsentä kohti.


title: Opus Dei

text: Organisaatiota on syytetty myös vaikuttamisesta politiikkaan, etenkin Francisco Francon totalitaristisessa hallituksessa Espanjassa 1939 - 1975. Toisaalta Opus Dein perustaja totesi, etteivät ”"koskaan Opus Dein esimiehet voi määrätä poliittisia tai ammatillisia kriteereitä veljilleen"”.Hänen mukaansa “"Sellainen Opus Dei, jolla olisi poliittinen kanta, on mielikuvitusta, joka ei koskaan ole ollut olemassa eikä koskaan voisi olla olemassa: jos tämä mahdoton tilanne kävisi toteen, Opus Dei purettaisiin saman tien"”. 60-luvulla Opus Dein yleisneuvosto lähetti asiasta tiedotteen, jossa todetaan, että “"Opus Dein jäsenet ovat täysin vapaita ajattelemaan vapaasti poliittisista aiheista ja osallistumaan politiikkaan, samalla tavoin kuin kuka tahansa katolilainen. Järjestöön mahtuu ihmisiä eri poliittisista leireistä, jopa ristiriitaisista kannoista. Samalla heidän saavutuksensa tai epäonnistumisensa eivät kuulu Opus Deihin. Olkoon siis selkeää: Opus Dei ei ole sidottuna mihinkään hallintoon tai poliittiseen ideologiaan".” Myös Francon aikana Opus Dein jäseniä oli yhtäläisesti molemmista leireistä eli sekä Francon kannattajista että vastustajista.


title: Opus Dei

text: Opus Dei ei edusta mitään poliittista kantaa ja pidättäytyy antamasta äänestyssuosituksia. Sen järjestämiin kulttuuritilaisuuksiin kutsutaan edustajia useista eri puolueista. Näiden tilaisuuksien aiheet eivät kuitenkaan ole poliittisia.


title: Opus Dei

text: Dan Brownin jännitysromaani Da Vinci -koodi antoi 2000-luvun alussa sellaisen kuvan Opus Deistä, että se synnytti hämmennystä. Kirjassa esiintyy albiinomunkki Silas, joka on Opus Dein jäsen. Opus Deihin ei kuitenkaan kuulu munkkeja, ja kirja sisältää paljon fiktiota. Kirjan ansiosta kuitenkin ennen melko tuntematon ja pieni organisaatio tuli maailmanlaajuiseen tietoisuuteen.


title: Opus Dei

text: Joidenkin jäsenten katumusnauhan ja -vihtan käyttöä on usein kritisoitu. Useat jäsenet harjoittavat muutenkin katumusta esimerkiksi nukkumalla epämukavasti. Tällaisilla katumusharjoituksilla on katolisessa kirkossa pitkät perinteet. Opus Deissä on sallittua ainoastaan katumusharjoitukset, joista ei ole ruumiillista haittaa. Katumusnauha ei siis vahingoita ihoa, ei aiheuta veren vuotamista tai arpia tai muita pysyviä näkyviä jälkiä ja samoin on muiden katumusharjoituksien kanssa.


title: Opus Dei

text: Opus Deitä on joissakin maissa syytetty myös aggressiivisesta jäsenhankinnasta. Esimerkiksi jäsenet ovat raportoineet järjestölle säännöllisesti ystävistään, jotka voisivat mahdollisesti liittyä Opus Deihin Järjestö on myös kannustanut jäseniään luomaan sosiaalisia kontakteja, joiden tarkoitus on edesauttaa jäsenmäärän lisäämistä.


title: Opus Dei

text: Jotkut ovat väittäneet, että naisten asema järjestössä on heikko, muun muassa sen takia, että katolilaisena järjestönä Opus Dei ei hyväksy naispappeutta. Naisten ja miesten toiminta on usein eristettyä lukuun ottamatta aviopareille suunnattuja tilaisuuksia. Paitsi pappeuden kohdalla, kaikissa muissa Opus Dein virka-asemissa on vastaavia päättäviä elimiä naisille ja miehille.


title: Opus Dei

text: Opus Dei on toiminut Suomessa vuodesta 1987 lähtien. Suomessa on yksi miesten ja kaksi naisten asuinkeskusta ja opiskelijakoti nuorille miehille. Asuinkeskuksissa asuu muutama kymmenen numeraaria. Supernumeraareja on Suomessa poikkeuksellisesti vain muutama, kun koko maailmassa heidän osuutensa jäsenistöstä on noin 70 %. Yhteensä suomalaisia jäseniä on noin neljäkymmentä, joista viisi pappia. Suurin osa Suomen keskuksissa asuvista numeraareista on taustaltaan ulkomaalaisia.


title: Opus Dei

text: Suomen keskukset pyörittävät monia lapsille ja nuorille suunnattuja kerhoja, joihin osallistumista ei ole rajattu. Naisten keskus Vanhan Puiston Kulttuurikeskus pyrkii edistämään erilaisten kulttuurien tuntemusta järjestämällä monipuolista asiaa edistävää toimintaa kuten keskustelupiirejä eri kielillä, monikulttuurisia kokkausiltoja ja leivontakursseja. Keskukset myös pyytävät eri alojen asiantuntijoita keskuksiinsa luennoimaan. Luennoille saa osallistua kuka tahansa, mutta pääsääntöisesti niille osallistuvat kuuluvat järjestön piiriin. Opiskelijoille järjestetään opintopiirejä ja keskusteluiltoja. Keskukset tekevät myös sosiaalityötä, aivan kuten kirkkokin. Luonnollisesti keskuksissa on myös hengellisiä tilaisuuksia., retriittejä, hengellistä opetusta ja sielunhoitoa.


title: Opus Dei

text: Naisten keskus, Vanhan Puiston Kulttuurikeskus sijaitsee Lönnrotinkadulla, Helsingissä. Miesten keskus on nimeltään Kulttuurikeskus Bulevardi Foorumi. Se sijaitsee Helsingissä Fredrikinkadulla. Kulttuurikeskuksen tiloissa on myös lukusali ja kirjasto.. Lisäksi Helsingin Töölössä sijaitsee nuorten miesten opiskelijakoti Tavasttähti, jota ylläpitävät jotkut Opus Dein jäsenistä. Opus Deihin kuuluvat naiset ylläpitävät opiskelijoiden ja nuorten kulttuurikeskusta, Silta-klubia, joka sijaitsee Helsingin Ruskeasuolla. Keskuksen tiloina toimii yksi kerrostalo ja se järjestää toimintaa lähistöllä sijaitsevan kehitysvammaisille suunnatun koulun oppilaille. Muuta sosiaalityötä ovat esimerkiksi säännölliset vierailut vanhainkoteihin. Silta-klubille kuuluu myös Malminharjun leirikeskus Heinolassa, missä järjestetään kesäleirejä ja erilaisia kursseja nuorille.


title: Volkswagen Passat

text: Volkswagen Passat on Volkswagenin valmistama ylemmän keskiluokan automalli. Se sijoittuu Golfin ja Arteonin väliin. Passat (3B) on rakennettu Volkswagenin B-sarjan alustoille, joita käytti muun muassa Audi A4. Passatia valmistetaan Volkswagenin tehtailla Emdenissä, Saksassa. Passatin eri mallisukupolvia on valmistettu vuodesta 1973. Euroopassa auto tunnetaan Passat-nimisenä, mutta maailmalla Passat on esiintynyt myös Dasherina, Santanana ja Quantumina. Passat on nimetty pasaatituulen mukaan.


title: Volkswagen Passat

text: Passat on yksi Volkswagenin menestystarinoita ja tärkeä tuote Volkswagenille.


title: Volkswagen Passat

text: Ensimmäinen malli Passatista lanseerattiin vuonna 1973. Sen alusta ja tekniikka olivat samat kuin sisarmallissa Audi 80:ssä, joka oli esitelty vuotta aikaisemmin. Tosin Passat oli 2 tai 4-ovinen, coupé, farmari tai sedan. Vuoden 1977 lopussa Passat uudistui. Suurimmat muutokset olivat keulassa, joka oli aikaisempaa korkeampi. Passattia myytiin vuosina 1973–1980 yhteensä runsaat 2 miljoonaa kappaletta. Tuotanto loppui vuonna 1981.


title: Volkswagen Passat

text: Vuoden 1980 lopussa esitelty uusi Passat oli edeltäjäänsä suurempi. Passat uudistettiin vuonna 1985. Muutoksia tehtiin lähinnä ulkonäössä. Passatista lanseerattiin myös Santana, joka oli Passatin sedan-malli. Santana tehtiin Japanissa ja oli näin ensimmäinen eurooppalainen auto, joka tehtiin Japanissa. Yhdysvalloissa auto tunnettiin nimellä "Quantum" ja "Corsarina" Meksikossa. Santanaa myytiin lähinnä Japanissa ja Kiinassa, jossa se oli suurmenestys. Euroopassa Santana ei menestynyt läheskään yhtä hyvin kuin Kiinassa tai Japanissa. Kiinassa Santanaa tehdään edelleen alkuperäisenä ja uudistettuna versiona nimeltä Santana 3000. Passatin myynti vähitellen hidastui kun mallisto vanhentui. Vuonna 1987 Passatin toisen sukupolven valmistus lopetettiin.


title: Volkswagen Passat

text: Kolmatta sukupolvea Passatista myytiin vuosina 1988–1997. Auto oli täysin uusi auto, koska Volkswagen oli itse rakentanut Passatille oman alustan. Autoa myytiin Passat-nimisenä ympäri maailmaa.


title: Volkswagen Passat

text: Neljännen sukupolven Passat lanseerattiin Euroopassa vuonna 1996 ja Pohjois-Amerikassa vuonna 1997. Auto jakoi alustarakenteensa Volkswagen-konsernin Audi A4:n ja A6:n sekä Škoda Superbin kanssa. B5-sukupolvi on viimeinen pitkittäismoottorinen ja siten myös viimeinen Audin kanssa teknisesti lähisukua oleva Passat. Sulavalinjainen sedankorin muotoilu mahdollisti aikanaan huippuluokkaa ja vielä nykypäivänäkin hyvää tasoa edustavan ilmanvastuskertoimen c 0,27.


title: Volkswagen Passat

text: B5-mallin Volkswagen Passat oli jälkikäteen arvioituna automaailmalle merkittävä ahdetun moottoriteknologian edistäjä. 1,8T-bensiinimoottori sekä 1,9TDi-suoraruiskutusdieselmoottori eivät olleet tekniseltä rakenteeltaan ennennäkemättömiä, mutta Volkswagen Passatin laajojen tuotantovolyymien myötä ne toivat kyseiset edistykselliset teknologiat yhä laajemman asiakasjoukon saavutettaviksi. Moottorivalikoima koostui 4-, 5-, 6- ja 8-sylinterisistä bensiinimoottoreista sekä 4- ja 6-sylinterisistä dieselmoottoreista. Teho välittettiin tiehen joko etuvedon tai Torsen-nelivedon avulla. Vaihteistot olivat 5- tai 6-vaihteisia manuaaleja sekä 4- tai 5-vaihteisia automaatteja.


title: Volkswagen Passat

text: B5-mallin Passatia on valmistettu myös 100mm pidemmällä akselivälillä Kiinan markkinoille. Samaa jatkettua alustaversiota hyödynsi myös edullisemman rinnakkaismerkin Škoda Superb.


title: Volkswagen Passat

text: Volkswagen Passat B6 on Volkswagenin Passat-mallin viides sukupolvi. B6 Passat esiteltiin Frankfurtin autonäyttelyssä syksyllä 2004. Sedan-malli tuli markkinoille maaliskuussa 2005 ja Variant saman vuoden elokuussa. Uudessa alustaratkaisussa (PQ46) moottori on sijoitettu poikittain. Näin ollen ko. sukupolvesta alkaen auto ei ole enää keskeisten teknisten ratkaisujensa osalta lähisukua Audille. Etujousituksessa käytetään McPherson-tuentaa, kun taas takajousituksena käytetään muun muassa viidennen sukupolven Volkswagen Golfissakin olevaa Multilink-jousitusta.


title: Volkswagen Passat

text: Varustetasoja on neljä erilaista, kuten 3B- ja 3BG-malleissakin, kuitenkin hiukan eri tavalla jaoteltuna: Trendline, Comfortline, Sportline ja Highline.


title: Volkswagen Passat

text: Volkswagen toi Passatista markkinoille R36-version. Kyseessä on Volkswagenin ensimmäinen ns. voimanpesäfarkku ja se on Volkswagenin kaikkien aikojen tehokkain farmari. Ulkonäoltään R36 on muuten samanlainen kuin Passat 3C, mutta auton keulaa on hiottu hieman urheilullisempaan suuntaan. R36 on varustettu 3,6-litraisella FSI V6-moottorilla, joka tuottaa 300 hv. Suorituskyvyksi ilmoitetaan 0–100 km/h sedanilla 5,6 s ja Variantilla 5,8 s.


title: Volkswagen Passat

text: Volkswagen Passat B7 esiteltiin Pariisin autonäyttelyssä 2. lokakuuta 2010. Myynti alkoi marraskuun puolivälissä. B7 on facelift-malli, jonka keulan ja perän muotoilu seuraa konsernin uutta kulmikkaampaa muotoilulinjaa, jota oli jo aikaisemmin nähtävissä Polo ja Golf-malleissa ja myöhemmin Jetta-mallissa. B6 ja B7-mallien ovet, kattolinja ja ikkunat ovat identtiset ja keskenään vaihtokelpoiset. Yhtä mittava facelift nähtiin B3 ja B4-mallien välillä.


title: Volkswagen Passat

text: Volkswagen Passat B8 esiteltiin Pariisin autonäyttelyssä syksyllä 2014. Autossa on uutta tekniikkaa ja uudet ajovalot. Auton GTE-versio esiteltiin vuonna 2014 Pariisin autonäyttelyssä ja se tuli myyntiin vuonna 2015. Volkswagen Passat GTE:n hybridiversio (PHEV) tuli myyntiin samassa yhteydessä.


title: Co

text: Co tarkoittaa seuraavia: